Тошкент «сариқ»лигича қолди, Андижон «яшил»га айланди. Ўзбекистондаги «қизил», «сариқ» ва «яшил» ҳудудлар рўйхати янгиланди - Daryo\n17:27, 08.06.2020 193476\nТошкент «сариқ»лигича қолди, Андижон «яшил»га айланди. Ўзбекистондаги «қизил», «сариқ» ва «яшил» ҳудудлар рўйхати янгиланди\nКоронавирус инфекциясининг тарқалиши билан боғлиқ эпидемик вазиятдан келиб чиққан ҳолда Ўзбекистондаги туман ва шаҳарларнинг тоифаларига ўзгартиришлар киритилди. Бу ҳақда Соғлиқни сақлаш вазирлиги хабар берди.\nВазирлик томонидан эълон қилинган рўйхатга кўра, 2020 йил 6 июнь ҳолати бўйича, барча ҳудудлари «яшил» бўлган Хоразм ва Қашқадарё вилоятларида «қизил» ҳудудлар пайдо бўлган. Хусусан, Хоразм вилоятининг Урганч шаҳри ва Қашқадарё вилоятининг Чироқчи туманлари «қизил» тоифага ўтказилган.\nБундан ташқари, Бухоро вилоятининг Ғиждувон тумани, Сирдарё вилоятининг Ҳовос тумани ҳам «қизил» ҳудудлар қаторига қўшилган. Наманган вилоятида эса Косонсой, Поп, Янгиқўрғон туманлари «қизил» ҳудудларга айланган. Тошкент вилоятида эса «қизил» ҳудудлар қаторига Оққўрғон ва Чиноз туманлари қўшилган.\nТошкент шаҳридаги бирорта туман «яшил» тоифага ўтмаган, уларнинг барчаси «сариқ» ҳудуд бўлиб қолмоқда.\nАндижон вилоятининг барча ҳудудлари «яшил» тоифага ўтказилган. Шунингдек, Жиззах ва Фарғона вилоятларидаги барча ҳудудлар ўзининг «яшил» тоифасини сақлаб қолган.\n«Сариқ» ҳудуд: Бектемир тумани, Мирзо Улуғбек тумани, Миробод тумани, Олмазор тумани, Сергели тумани, Учтепа тумани, Яшнобод тумани, Чилонзор тумани, Шайхонтоҳур тумани, Юнусобод тумани, Яккасарой тумани.\n«Қизил» ҳудуд: Оққўрғон тумани, Зангиота тумани, Қибрай тумани, Паркент тумани, Чиноз тумани, Юқори Чирчиқ тумани, Янгийўл тумани, Тошкент тумани.\n«Сариқ» ҳудуд: Ангрен шаҳри, Бекобод шаҳри, Чирчиқ шаҳри, Нурафшон шаҳри, Янгийўл шаҳри, Бекобод тумани, Бўстонлиқ тумани, Қуйи Чирчиқ тумани, Ўрта Чирчиқ тумани.\n«Яшил» ҳудуд: Олмалиқ шаҳри, Оҳангарон шаҳри, Оҳангарон тумани, Бўка тумани, Пискент тумани.\n«Қизил» ҳудуд: Қўнғирот тумани.\n«Яшил» ҳудуд: Амударё тумани, Беруний тумани, Қонликўл тумани, Қораўзак тумани, Кегейли тумани, Мўйноқ тумани, Нукус тумани, Тўрткўл тумани, Хўжайли тумани, Чимбой тумани, Шуманай тумани, Элликқалъа тумани, Тахиатош тумани, Тахтакўпир тумани, Бўзатов тумани, Нукус шаҳри.\n«Яшил» ҳудуд: Хонобод шаҳри, Бўз тумани, Булоқбоши тумани, Қўрғонтепа тумани, Марҳамат тумани, Улуғнор тумани, Хўжаобод тумани, Жалақудуқ тумани, Шаҳрихон тумани, Олтинкўл тумани, Пахтаобод тумани, Асака тумани, Андижон тумани, Андижон шаҳри, Балиқчи тумани, Избоскан тумани.\n«Қизил» ҳудуд: Ғиждувон тумани, Шофиркон тумани.\n«Сариқ» ҳудуд: Когон тумани.\n«Яшил» ҳудуд: Когон шаҳри, Бухоро тумани, Вобкент тумани, Когон тумани, Қоровулбозор тумани, Пешку тумани, Ромитан тумани, Жондор тумани, Олот тумани, Қоракўл тумани, Бухоро шаҳри.\n«Яшил» ҳудуд: Жиззах шаҳри, Арнасой тумани, Бахмал тумани, Ғаллаорол тумани, Шароф Рашидов тумани, Дўстлик тумани, Зомин тумани, Зарбдор тумани, Зафаробод тумани, Мирзачўл тумани, Пахтакор тумани, Фориш тумани, Янгиобод тумани.\n«Қизил» ҳудуд: Чироқчи тумани.\n«Яшил» ҳудуд: Қарши шаҳри, Шаҳрисабз шаҳри, Деҳқонобод тумани, Қамаши тумани, Қарши тумани, Косон тумани, Касби тумани, Китоб тумани, Миришкор тумани, Муборак тумани, Нишон тумани, Шаҳрисабз тумани, Ғузор тумани, Яккабоғ тумани.\n«Қизил» ҳудуд: Зарафшон шаҳри, Хатирчи тумани, Конимех тумани.\n«Яшил» ҳудуд: Кармана тумани, Қизилтепа тумани, Навбаҳор тумани, Нурота тумани, Томди тумани, Навоий шаҳри, Учқудуқ тумани.\n«Қизил» ҳудуд: Косонсой тумани, Поп тумани, Тўрақўрғон тумани, Уйчи тумани, Янгиқўрғон тумани\n«Сариқ» ҳудуд: Наманган шаҳри.\n«Яшил» ҳудуд: Мингбулоқ тумани, Наманган тумани, Норин тумани, Чортоқ тумани, Чуст тумани, Учқўрғон тумани.\n«Қизил» ҳудуд: Ховос тумани.\n«Сариқ» ҳудуд: Сардоба тумани.\n«Яшил» ҳудуд: Ширин шаҳри, Боёвут тумани, Гулистон тумани, Сайхунобод тумани, Сирдарё тумани, Гулистон шаҳри, Мирзаобод тумани, Оқолтин тумани, Янгиер шаҳри.\n«Қизил» ҳудуд: Пайариқ тумани, Пастдарғам тумани, Ургут тумани.\n«Сариқ» ҳудуд: Самарқанд шаҳри, Самарқанд тумани, Оқдарё тумани, Тайлоқ тумани, Жомбой тумани.\n«Яшил» ҳудуд: Каттақўрғон шаҳри, Каттақўрғон тумани, Нарпай тумани, Қўшработ тумани, Нуробод тумани, Булунғур тумани, Пахтачи тумани, Иштихон тумани.\n«Яшил» ҳудуд: Фарғона шаҳри, Қўқон шаҳри, Қўштепа тумани, Боғдод тумани, Бешариқ тумани, Сўх тумани, Бувайда тумани, Қувасой шаҳри, Данғара тумани, Ўзбекистон тумани, Риштон тумани, Учкўприк тумани, Фарғона тумани, Фурқат тумани, Тошлоқ тумани, Ёзёвон тумани, Марғилон шаҳри, Қува тумани, Олтиариқ тумани.\n«Қизил» ҳудуд: Урганч шаҳри.\n«Яшил» ҳудуд: Тупроққалъа тумани, Хива шаҳри, Боғот тумани, Хонқа тумани, Қўшкўпир тумани, Янгиариқ тумани, Хива тумани, Шовот тумани, Янгибозор тумани, Гурлан тумани, Урганч тумани, Хазорасп тумани.\nВазирлик томонидан эълон қилинган рўйхатга кўра, Ўзбекистонаги 26 та туман ва шаҳар «қизил», 29 таси «сариқ» ва 148 таси эса «яшил» ҳудуд бўлиб турибди.\nЭслатиб ўтамиз, Ўзбекистондаги туман ва шаҳарлар эпидемиологик тоифалари рўйхати бунга қадар сўнгги марта 2 июнда янгиланган эди.\nМавзуга доир: Ўзбекистонда 7 июнь куни 237 кишида коронавирус аниқланди. Бу рекорд\nЎзбекистонда коронавирус инфекцияси юқтириб олганлар сони 8 июнь соат 17:00 ҳолатига кўра, 52 нафарга кўпайди ва касаллик юқтириб олганларнинг умумий сони 4404 нафарга етди.\n11:39, 18.11.2021 150803\n12:50, 21.11.2021 96216\n12:44, 08.11.2021 84195\n23:29 Бугун 364\n23:14 Бугун 1818\n22:59 Бугун 6367\n22:47 Бугун 7041\n09:06, 30.11.2021 100343\n07:05 Бугун 82983\n09:50 Бугун 70339\n11:58, 30.11.2021 58751


ПФЛ бош директори: "Олимпик" клуби ташкил этилишига қарши чиққанман, сабаби...\n23 июнь, 18:12\nЎзбекистон Профессионал футбол лигаси бош директори Диёр Имомхўжаев ўзининг телеграмдаги каналида, “Олимпик” футбол клуби ҳақида фикр билдирди.\n“Олимпик ғояси илгари сурилганда унга қарши овоз берганман. Жамоа 2002 йилда сунъий кучайтирилган Пахтакорга ўхшаб қолиши ва шу ғоя оқибатлари яна айланиб келишини истамаганман.\nТемур Кападзе билан суҳбатдагина Олимпик Пахтакор, Насаф ёки бошқа клублардаги асосий футболчиларга (Ҳожимат Эркинов, Иброҳимҳалил Йўлдошев, Диёр Холматов, Хусайн Норчаев ва ҳоказо) тегмаслиги, балки захирада қолиб кетаётган иқтидорларга имконият бериш орқали, олимпия термасида кучли рақобат ҳосил қилиш ниятида эканлигини тушунганмиз. Айнан шундан келиб чиқиб ЎФА президенти жамоани Про лигага қўшиш топшириғини берган ва ўтган мавсум Олимпик ўз кучи билан Coca-cola Суперлига йўлланмасини қўлга киритган. Яхши биласизки, 20 йил аввал Кападзе, Нестеров, Жепаров ва яна қатор футболчилар сунъий йиғиб олинган, бир жамоани кучайтириш орқали чемпионатда интрига ўлган, мухлислар ташрифи кескин камайиб кетган. Қолаверса, биз на жаҳон чемпионатига чиқдик ва на Осиёни олдик.\nОлимпик эса эътиборда четда қолаётган иқтидорлар билан инқилоб қила олди. Агар ўша вақтда барча номзодлар бир жамоага йиғиб олинганида, бу қолган клубларга нисбатан катта ноҳақлик бўларди. Ҳар бир клуб ўз мевасидан фойдаланиш ҳуқуқига эга. Олимпик ўз жамоасида асосий таркиб учун потенциали катта футболчиларга тегмади ва фақатгина эътибордан четда қолаётган номлар билан жамоа тузди. Умид қиламанки, бу йўналиш яқин келажакда ўзини оқлайди”, - деди Имомхўжаев.


Тошкентда ўнта электробуслар қатнашни бошлайди - UzNews.uz\nТошкентда ўнта электробуслар қатнашни бошлайди\n“Ақлли шаҳар“ концепцияси доирасида пойтахтда электробуслар сони кўпаяди.\nТошкент шаҳар ҳокими Жаҳонгир Ортиқхўжаев БМТ Тараққиёт дастурининг Ўзбекистондаги доимий вакили Матильда Димовска билан қатор лойиҳаларни ҳамкорликда ривожлантириш борасида муҳокама ўтказди, деб хабар бермоқда пойтахт ҳокимиятининг матбуот хизмати.\nХусусан, мулоқот давомида Тошкентда яшил транспорт йўлагини ташкил қилиш, электроавтобуслар сонини ошириш ҳамда “Ақлли шаҳар” концепцияси доирасидаги ҳамкорликдаги лойиҳаларни ривожлантириш масаласи муҳокама қилинган.\n“Ҳозирда Тошкентда синов тариқасида битта электроавтобус ҳаракатланмоқда. Яқинда уларнинг сони ўнтага етказилади“, - дейилади хабарда.\nБундан ташқари, шаҳарда турли соҳалар фаолиятини ривожлантириш борасида қатор инновацион лойиҳалар амалга оширилмоқда. БМТ Тараққиёт дастурининг вакили бундан лойиҳаларни амалга оширишда яқиндан кўмак беришга тайёрлигини билдирган.


МУНОСИБ ТУҲФА — Марғилон ҳақиқати\nШонли мустақиллигимизнинг қутлуғ 26 йиллик тўйи тантаналари шаҳримиздаги умумий ўрта таълим муассасаларида бўлиб ўтган “Биринчи қўнғироқ” байрам тадбирига уланиб кетди. Шу куни кўтаринки кайфият ҳамда чексиз ҳаяжон ила минглаб болажонлар муқаддас мактаб даргоҳига илк бора қадам қўйдилар.\nШаҳримиздаги “Зухро” МФЙ ҳудудида жойлашган 23-умумий ўрта таълим мактаби жамоаси учун эса бу йилги байрам қўшалоқ келди. Боиси жорий йилда 1296 ўринга эга бўлган мазкур мактаб биноси инвестиция дастури асосида тўлиқ таъмирдан чиқарилиб, янги ўқув йилида янгича қиёфада ўқувчилар ихтиёрига топширилди. Мактаб биносини тўлиқ реконструкция қилиш режасига ажратилган 1 миллиард 981 миллион сўм маблағ ўқув хоналарини мебель жиҳозлари билан таъминлаш ҳамда таъмирлаш ишларига мақсадли сарф этилди.\nМактабнинг тантанали очилиш маросимида сўзга чиққан вилоят ҳокими ўринбосари Дилшод Хожиаҳмедов, шаҳар ҳокими ўринбосари Азизбек Абдуллаев, мактаб директори Отабек Хомидов ҳамда “Зуҳро” МФЙ раиси Моҳирахон Акбаровалар йиғилганларни шонли байрамимиз билан самимий қутлаб, таълим масканида ўқувчилар учун яратилган барча қулай шарт-шароитлар, айниқса ёруғ, шинам ва бир-биридан бежирим ўқув хоналари ҳақида маълумот бердилар.\nЗамонавий дизайн асосида кўркам қиёфа касб этган мазкур мактаб биноси янги ўқув йилига ўзгача иштиёқ ҳамда пухта билим олиш истагида қадам босган ўқувчилар учун муносиб туҳфа бўлди.


ХОРИЖИЙ ТЕХНОЛОГИЯ АСОСИДА МИЛЛИЙ ШИРИНЛИКЛАР ТАЙЁРЛАНМОҚДА\nБугун ички бозор турфа хил пишириқлар ва қандолат маҳсулотларига тўла. Эътиборли томони, уларнинг аксарияти маҳаллий тадбиркорларимиз томонидан ишлаб чиқарилмоқда.\nҚарши туманида фаолият юритаётган "Аsadbek Original Sweetnes" масъулияти чекланган жамияти мулкдорлари ҳам шу соҳада янги ташаббусга қўл уришган. Дастлаб уй шароитида миллий пишириқлар тайёрлаш билан иш бошлаган тадбиркор Мафтуна Абдураҳмонова ўтган йили ишлаб чиқаришга замонавий технологияни жорий этиш орқали фаолиятини тубдан кенгайтирди.\nКорхона мулкдорларининг таъкидлашича, бугунги кунда миллий ширинликлар ва қандолат маҳсулотлари ишлаб чиқарувчилар ўртасида ҳам рақобат кучайиб бормоқда. Сифати ҳам, ташқи дизайни ва нархи ҳам харидор талабига мос бўлган маҳсулотни тақдим эта олган субъектгина бозорда ўз ўрнига эга бўлиши мум-кин. Бунга эса замонавий технологиясиз эришиш қийин. Шу боис улар ўтган йили тижорат банкидан 540 миллион сўм миқдорида кредит олиб, хориждан фаолияти учун зарур бўлган янги технологияни харид қилишган.\n- Ушбу технология бир қатор қулайликларга эга, - дейди Мафтуна Абдураҳмонова. - Хусусан, энергия тежамкор. Шу билан бир қаторда, маҳсулотни сифатли пишириш, тез ва чиройли дизайнда тайёрлаш имконини беради. Натижада корхонамизда маҳсулот ишлаб чиқариш салмоғи ҳам, тури ҳам бир неча баробар ошди.\nАйни пайтда корхонада йигирмадан ортиқ турдаги миллий пишириқлар ва ширинликлар тайёрланмоқда. Бу фаолият ортидан эса 13 нафар кишининг доимий иш билан бандлиги таъминланган.


«Сергели кичик саноат зонаси»да йирик ёнғин юз берди\n«Сергели кичик саноат зонаси»да йирик ёнғин...\n09.11.2019 08:59 0 1931\nФото: ФВВ ЁХББ ОАВ билан ҳамкорлик қилиш бўлинмаси\n2019 йилнинг 8 ноябрь куни соат 17:52да Тошкент шаҳар Сергели тумани 2-даҳасида жойлашган «Сергели кичик саноат зонаси» ҳудудида ёнғин содир бўлаётганлиги ҳақида ёнғин-қутқарув хизматига хабар келиб тушган.\nФВВ ЁХББ ОАВ билан ҳамкорлик қилиш бўлинмаси маълум қилишича, воқеа жойига дастлаб автоматик равишда 4 та ёнғин ўчириш бўлинмалари юборилган. Биринчи бўлинмалар чақирилган манзилга соат 17:57 да етиб борган вақтда ишлаб чиқариш цехлари жойлашган бинонинг иккинчи қавати очиқ аланга билан ёнаётганлиги маълум бўлган. Тошкент шаҳридаги юқори қаватли биноларга ўрнатилган видеокузатув мосламалари орқали воқеа жойи кузатилиши ҳамда воқеа жойидаги ёнғин ўчириш раҳбари томонидан тасдиқланган II юқори чақириқ бўйича қўшимча равишда 6 та асосий ёнғин ўчириш техникалари жалб этилган.\nКўрилган тезкор ҳаракатлар натижасида ёнғин соат 19:46 да қуршаб олиниб, соат 20:20 да тўлиқ бартараф этилган. Ёнғин оқибатида «Сергели кичик саноат зонаси» ҳудудидаги «Магна-мебел» МЧЖга қарашли мебель ишлаб чиқариш цехи ва «Усефул-бизнес-груп» синтефон ишлаб чиқариш цехининг 1500 кв. метр майдонда томи ва ички қисмилари ёниб зарарланган. Ёнғиндан объектнинг 15500 кв. метр майдони сақлаб қолинган ҳамда аланга ҳудуддаги қўшни тадбиркорлик объектларига ўтиб кетиши олди олинган.\nТан жароҳати олганлар ва ҳалок бўлганлар қайд этилмаган. Ёнғин сабаби ва моддий зарар миқдори аниқланмоқда.\nТехнология 07/07, 16:39\nСамарқандда юк машинаси 20 тонна бўёқ билан ёниб кетди\nҲодиса 06/07, 16:08\nҲодиса 02/07, 11:38


Мирзиёев – Ичан қалъада | Qalampir.uz\nМирзиёев – Ичан қалъада\nЖамият\t12 Март 20:52 4754\nЎзбекистон Республикаси Президенти Шавкат Мирзиёев Хива шаҳридаги Ичан қалъа мажмуасига ташриф буюриб, Амир Тўра мадрасасида амалга оширилган реставрация ишлари билан танишди.\nИчан қалъада ўзбек халқининг ноёб меъморлик анъаналари, қадимий ҳунармандчилиги, санъати ва маданияти намуналари сақланиб қолган. Бу ердаги 58 та тарихий-маданий мерос объектидан 17 тасида турли музейлар жойлашган. Қалъа UNESCO’нинг Жаҳон маданий мероси рўйхатига киритилган.\nБу ердаги тарихий обидаларни асраб-авайлаш мақсадида реставрация ва консервация ишлари олиб борилмоқда.\nАмир Тўра мадрасаси қурилиши 1872 йили бошланган. Бу ерда 54 та ҳужра бўлиб, ички саҳни кошин билан қопланган. Шунингдек, 2 та гумбазли хона, қишки ва ёзги масжидлар, дарсхона бўлган. Чор Россиясининг Хоразмга ҳужуми туфайли обида пештоқларини пардозлаш тўхтаб қолган.\nМадраса Ичан қалъадаги туристик объектлардан бирига айланди.\nДавлат раҳбари қадимий обидаларнинг ҳар бир ғишти тарихий эканини, ҳар бир нақшида маъно борлигини таъкидлади. Маданий меросни келажак авлодларга етказиш, бунинг учун реставрация мактабини ривожлантириш зарурлигини қайд этди.\nШу ерда Хоразм вилоятининг улкан туризм салоҳиятидан фойдаланиш бўйича лойиҳалар тақдимоти ўтказилди.\n2020-2021 йилларда вилоятда туризмни ривожлантириш дастури ишлаб чиқилган. Масалан, Хива туманида “Анор”, “Анжир”, Янгиариқ туманида “Меннонит қишлоғи” номли тематик парклар барпо этилиши режалаштирилган.\nЎтган йил декабрда Хоразм лазгиси UNESCO’нинг Номоддий маданий мерос рўйхатига киритилди. Хорижий давлатлар вакиллари ушбу миллий рақсни ўрганишга қизиқиш билдирмоқда. Шундан келиб чиқиб, вилоятда лазги академиясини ташкил этиш мўлжалланган.\nБугунги кунда вилоятда 600 дан ортиқ фермер хўжалиги балиқчилик билан шуғулланади. Улардан гастрономик туризм йўналишида фойдаланиш мақсадида 71 кўлда халқаро стандартлар даражасида хизмат кўрсатишни йўлга қўйиш кўзда тутилган.\nЛойиҳаларни такомиллаштириш бўйича кўрсатмалар берилди.\n07 Апрель 19:04 67858\n06 Апрель 20:50 51324\n06 Апрель 13:46 34778\n06 Апрель 07:35 33360\n06 Апрель 23:39 31659


Уч кун давомида пойтахтимиз Дэвис кубогининг Осиё ва Океания минтақаси биринчи гуруҳидан ўрин олган Ўзбекистон ва Хитой терма жамоаси ўртасида беллашувларига мезбонлик қилди.\nСўнгги куннинг биринчи беллашувида мамлакатимизнинг биринчи рақамли теннисчиси Денис Истомин хитойлик Чжен Чанга қарши кортга чиқиб, беш сет давом этган баҳсда имкониятни бой бериб қўйди. Бу билан Чин юрти вакиллари умумий ҳисобни 2:2 кўринишига олиб келди.\nКуннинг иккинчи - ҳал қилувчи беллашувида эса Фарруҳ Дўстов ҳитойлик теннисчи У Ди билан куч синашди. Қизиқарли кечган уч сетли баҳсда ҳисобларида мағлуб этиб, терма жамоамизни плей-офф босқичига олиб чиқди.\nДенис Истомин (Ўзбекистон) - Чжен Чан (Хитой) - 6:3, 7:5, 6:2, 1:6, 4:6\nФарруҳ Дўстов (Ўзбекистон) - У Ди (Хитой) - 7-6 (7-1), 6-3, 7-6 (7-5)


Артрокол гель – medu.uz – Дорилар ҳақида маълумотлар ўзбек тилида\nHome Йўриқномалар Артрокол гель\nфаол модда: 2,5 г кетопрофен;\nёрдамчи моддалар: карбомер 980, троламин, 96% этанол, метилпарагидроксибензоат, тозаланган сув.\nТаърифи: бир хил тиниқ гель.\nФармакотерапевтик гуруҳи: сиртга қўллаш учун ностероид яллиғланишга қарши препаратлар.\nКетопрофен – ностероид яллиғланишга қарши восита бўлиб, пропион кислотаси гуруҳининг ҳосиласидир. Таъсир механизми простагландинлар синтезини ингибиция қилиши билан боғлиқ. Маҳаллий оғриқсизлантирувчи, яллиғланишга қарши, антиэкссудатив таъсир кўрсатади.\nГель кўринишида маҳаллий қўлланганида жуда секин сўрилади ва организмда деярли кумуляция бўлмайди. Гель шаклидаги кетопрофеннинг биокираолишлиги тахминан 5% ташкил этади, бу эса уни организмга маҳаллий таъсир қилиш ҳусусиятига эга эканлигини ва тизимли самараларининг йўқлигини кўрсатади.\nтаянч-ҳаракат аппаратининг касалликлари (подагранинг зўрайишидаги бўғим синдроми, ревматоид артрит, псориаздаги артрит, анкилозланувчи спондилоартрит, турли локализацияли остеоартроз, остеохондроз, боғламлар ва пайларнинг яллиғланиши, бурсит, ишиас, люмбаго);\nревматик ва норевматик миалгиялар;\nюмшоқ тўқималар ва таянч-ҳаракат аппаратининг посттравматик яллиғланиши (асоратланмаган жароҳатлар, шу жумладан спортдаги жароҳатлар, суякларни чиқиши, боғламлар ва пайларни чўзилиши ва узилиши, лат ейишлар, посттравматик оғриқларни симптоматик даволаш);\nвеналарни яллиғланиш касалликларида (флебит, перифлебит), лимфа томирлари ва лимфа тугунларини яллиғланиш касалликларида (лимфангит, юзаки лимфаденит) мажмуавий даволаш таркибида қўлланади.\nПрепарат сиртга қўллаш учун мўлжалланган.\nГелнинг кўп бўлмаган миқдорини (3-5 см узунликдаги устунча) оғриқли ёки яллиғланган соҳаларга суткада 2-3 марта суртиш керак, бир неча минут давомида ишқалаб терига сингдириш керак.\nДаволаш курсининг давомийлиги шифокор маслаҳатисиз 7 кундан ошмаслиги керак.\nТерини қизариши, тери тошмалари, фотосенсибилизация ва аҳамиятсиз даражадаги аллергик реакциялар кузатилган.\nИлгари кузатилган буйрак етишмовчилигини зўрайиши ҳақида алоҳида хабарлар бор. Бирон-бир ножўя самаралари пайдо бўлганида, препаратни қўллашни тўхтатиш ва шифокорга мурожаат қилиш керак.\nпрепаратнинг компонентларига, ацетилсалицил кислотасига ёки бошқа ностероид яллиғланишга қарши воситалар (НЯҚВ) га шахсий юқори сезувчанлик (шу жумладан, анамнездаги);\nМаҳаллий қўлланганидан кейин қон зардобидаги концентрацияси кам бўлганлиги сабабли ўзаро таъсир қилиш эҳтимоли кам.\nГелни экзема ёки акне каби терининг патологик ўзгаришлари бўлган соҳаларига ёки очиқ жароҳатлар ёки терининг инфекцияланган соҳаларига қўйиш мумкин эмас. Гелни кўзга ёки шиллиқ қаватларга тушишидан сақланиш керак. Гель суртилганидан кейин қўлларни дарҳол ювиш керак.\nПрепаратни окклюзион (ҳаво ўтказмайдиган) боғловлар билан қўллаш тавсия этилмайди. Кетопрофен гель шаклида қўлланганидан кейин плазмадаги концентрацияси оғиз орқали қабул қилинганидагига нисбатан анча кам бўлишига қарамасдан, анамнезида меъда-ичак йўлларининг яра касаллиги, буйрак ёки жигар етишмовчилиги, шунингдек кумарин антикоагулянтларини қабул қилаётган беморларга препарат буюрилганида эҳтиёткорликка риоя қилиш керак. Препарат суртилганидан сўнг тери тошмаларини пайдо бўлиши уни қўллашни тўхтатиш учун асос бўлади.\nДаволаниш вақтида ва даволанишдан сўнг 2 ҳафта давомида тўғридан тўғри тушадиган қуёш нурларидан, шунингдек солярийдан сақланиш керак.\nПрепаратни ҳомиладорликнинг III уч ойлигида ва лактация даврида (эмизиш даврида) қўллаш мумкин эмас. Препарат ҳомиладорликнинг I ва II уч ойликларида эҳтиёткорлик билан қўлланади.\nПрепаратни автотранспортни ҳайдаш ва механизмларни бошқариш қобилиятига таъсири ҳақида маълумотлар йўқ.\nТизимли сўрилиши жуда паст бўлганлиги сабабли препаратнинг дозасини ошириб юборилиш эҳтимоли кам.\nГель тасодифан ютиб юборилганида, ютилган миқдорига қараб тизимли ножўя самаралар намоён бўлиши мумкин. Улар юзага келганида даволаш симптоматик бўлиши керак.\n45 г гель алюмин тубада.\nАлюмин туба қўллаш бўйича йўриқномаси билан бирга картон қутида.\n15-250С ҳароратда сақлансин.


Ўзсаноатқурилишбанк “ASIAMONEY” томонидан тақдирланди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Иқтисод » Ўзсаноатқурилишбанк “ASIAMONEY” томонидан тақдирланди\nЎзсаноатқурилишбанк “ASIAMONEY” томонидан тақдирланди\nИқтисод 02-04-2020, 09:26 0\nНашр экспертлари Банкни мамлакатдаги энг йирик кредит муассаса сифатида қайд этиб, сўнгги 12 ойдаги фаолиятини таҳлил қилган.\nЎзбекистон Республикаси Марказий банкининг жорий йил 1 февраль ҳолатига берган маълумотларига кўра, активлари ўтган йилнинг шу даврига нисбатан 15,4 фоизга ўсиб, 35,4 трлн. сўмни ташкил қилганлигини қайд этган.


3 март куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n, 02 2020, 13:18\n02 мар, 13:47 1 917 Ўзбекистон\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 7-9 даража, кундузи 16-18 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 7-12 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 13-18 даража илиқ бўлади.\nТошкент, Жиззах, Сирдарё ва Самарқанд вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 15-20 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 20-25 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 10-15 даража илиқ бўлади.\n3 март Ўзбекистон об-ҳаво\n22 март куни Ўзбекистонда қандай об-ҳаво кутилмоқда? 21 мар, 16:23\n19 март куни Ўзбекистонда кутилаётган об-ҳаво маълумоти 18 мар, 14:30\n17 март куни Ўзбекистонда кутилаётган об-ҳаво маълумоти 16 мар, 18:00\n11 март куни Ўзбекистонда қандай об-ҳаво кутилмоқда? 10 мар, 17:09


Наманган Давлат университетида тиббиёт факультети очилди - NamanganToday.uz\nSep 6, 2021 - 19:13\n6 сентябрь - анъанавий таълимнинг илк кунида Наманган давлат университетида янги ташкил этилган Тиббиёт факультетининг очилиш маросими бўлиб ўтди.\nТантанали тадбирда Наманган вилояти ҳокими Шавкатжон Шокиржанович Абдураззақов иштирок этди ва университет жамоаси ҳамда талабаларни факультетнинг ташкил этилиши ва янги ўқув йили билан табриклади.\nДарвоқе, давлатимиз раҳбарининг шу йил 18-19 февраль кунлари вилоятимизга ташрифи давомида Наманган давлат университетида Тиббиёт факультетини ташкил этиш бўйича вазифалар белгиланган эди. Бунга сабаб вилоятда олий маълумотли тиббиёт мутахассис кадрларига бўлган талабнинг юқорилиги эди.\nУшбу вазифалар ижросини таъминлаш мақсадида Наманган давлат университетида Тиббиёт факультети ташкил этилди ва жорий ўқув йили учун бакалавриатнинг кундузги таълим шакли бўйича “Даволаш иши” ва “Педиатрия иши” йўналишларига 50 нафар талаба тест синовлари асосида қабул қилинди. Талабалар сони оширилган шартнома асосида ўқишни хоҳлайдиганлар ҳисобига ортиши ҳам мумкин.\nТиббиёт факультети алоҳида бино, маъруза, амалий ва лаборатория машғулотлари учун замонавий жиҳозланган хоналарга эга бўлди. Зарур адабиётлар, ўқув меъёрий ҳужжатлар ва янги ўқув йили юкламалари ҳам шакллантирилди. Талабаларни ўқитиш жараёни университет ва Андижон давлат тиббиёт институти билан имзоланган ўзаро меморандумга асосланган ҳолда олиб борилади.\nВилоят соғлиқни сақлаш бошқармаси ва университет ўртасида тузилган шартномага мувофиқ эса талабалар амалиёти, ихтисослик фанларидан амалий машғулот дарслари, илмий даражали тиббиёт ходимларини ўқув, илмий фаолиятларни ҳамкорликда давом эттириши, шифохоналар моддий-техник базаларидан белгиланган тартибларда фойдаланиш бошқарма тасарруфидаги нуфузли шифохоналарда олиб борилади. Бир сўз билан айтганда, бўлажак шифокорларнинг кучли мутахассис бўлиб етишиши учун барча имкониятлардан фойдаланилади.\nJul 3, 2021 196\nНаманган шаҳар ЎСТК бошлиғи Ҳабибулло ЖЎРАЕВ: «Ҳар бир...\nКелажак авлодга эътиборнинг янги босқичи\nDec 29, 2020 92\nНаманган давлат университети юридик факультети: ТАРИХ ВА...\nSep 28, 2021 18


Хонада ўтириб ишлаш қандай касалликларни келтириб чиқариши мумкин? - Zamin.uz\nОдатда, аксарият офис ходимлари бош оғриғи, кўз ичи қизариши (ачишиш, қичишиш), бел санчиқлари, қорин дам бўлиши ва оёқ увишиши каби муаммолардан шикоят қилади. Ушбу ҳолат замонавий тиббиётда «офис ходими синдроми» дейилади. CCВ Матбуот хизматининг шу борадаги саволларига Санитария эпидемиология осойишталик ва жамоат саломатлиги хизмати директорининг ўринбосари Нурмат Oтабеков жавоб беради.\n— Офис ходими синдроми ўз-ўзидан юзага келмайди. Шуниси маълумки, иш стажи ҳали у қадар катта бўлмаган ходим ҳам ушбу синдром билан касалланиши мумкин. Қуйида кимлар хавф гуруҳига киритилиши ва огоҳлантирувчи симптомлар ҳақида маълумот берамиз.\nҲаракатсиз ҳолатда (кўпинча энгашиб ўтириш) узоқ вақт ўтирилса, бўғимлар «қотиб» қолади. Қон етиб келиши тўлиқ бажарилмагани боис оёқ увишади. “Замин” янгиликларини “Twitter”да кузатиб боринг


Ўлим – Islom Nuri\nУмр жуда тез ўтиб кетади.. Кўпчилик унинг ўтиб кетганини сезмай, ғафлатда ҳам қолади!\nҲа.. Кимдир дунёга келмоқда.. Кимнидир тупроққа топширмоқдалар.. Бировлар келиб, бошқа бировлар кетмоқда!!\nИнсонлар ҳаёти худди денгиз тўлқинларига ўхшайди.. Тоғдек улкан тўлқин шовуллаганича келиб, қирғоққа урилади-да, кучи қирқилиб, аста қумга сингиб кетади.. Унинг ортидан яна бири.. Кейин яна бири.. Шу зайлда давом этаверади.\nЁки уни тўхтамай оқиб турган дарё оқимига ҳам ўхшатаман. Сув бир хилда оқиб туради.. Бироқ, ҳозир кўриб турган сувингиз бир лаҳза олдин кўрган сувингиздан бошқа сув бўлади..\nБир кун келиб, бутун мавжудот ҳаёти албатта поёнига етади.. Барча одамизот Аллоҳ азза ва жалла ҳузурига тўпланади.\n«Албатта, Аллоҳ ғолибдир ва (У) ер бошқа ерга, осмонлар (ўзга осмонларга) айланиб қоладиган ҳамда (барча одамлар) ёлғиз ва қудратли Аллоҳга рўбарў бўладиган Кунда (Қиёматда) интиқом олувчидир» (Иброҳим: 48).\nВаъз-насиҳат услуби билан илмий асослаш ўртасини, таъсирли воқеа-ҳодисалар билан манҳажийлик ўртасини ўзида бирлаштирган ушбу муҳим илмий силсила бўйлаб мен аввало ўз нафсимни, қолаверса умматимни айни шу ҳақиқатдан огоҳ қилишни истадим. Хусусан, моддапарастлик ва шаҳватларга муккасидан кетиш авж олган, жуда кўп инсонлар Парвардигори олам тоатидан четланиб кетган, диллардан қўрқув йўқолиб, ҳамма ёқни гуноҳ тоғлари ўраб олган бу замонда ажабмаски, уммат бундан таъсирланса…\nБугун ўз нафсини сарҳисоб қилган, алдоқчи ҳаёт ҳақиқатидан воқиф бўлиб, охиратдаги ҳақиқий ҳаётга ҳозирланган оқил инсонга жаннат бўлсин.\nОхират кунига иймон келтириш иймон рукнларидан бир рукн бўлиб, усиз кишининг иймони яроқли бўлмайди. Шак-шубҳасиз, охират кунига бўлган иймон ҳақиқати банданинг қалбидан жой олса ва у ўзининг албатта бир куни – «Номаи аъмолингни ўқи! Бугун ўз нафсинг ўзингга қарши етарли ҳисобчидир» (Исро: 14) деб айтиладиган кунда Аллоҳ таоло ҳузурида туришини аниқ билса, бу иймон ва билими уни ҳаётда Аллоҳ ва Расулининг манҳажида устувор ва бардавом бўлишга ундайди.\nЎлим ҳақидаги сўз билан бошланиб, жаннат васфи билан ниҳоясига етувчи ушбу муборак силсила имкон қадар мухтасар шаклда, ҳодисалар тартибига риоя қилинган ҳолда бўлишига ҳаракат қилдим. Ҳадислар ва асарлардан фақат саҳиҳ бўлганларига чекландим.\nТўғриликка муваффақ бўлган бўлсам, ёлғиз Аллоҳдан. Агар хато, камчилик ва унутишлар содир бўлган бўлса, ўзимдан ва шайтондандир. Мен устидан сизлар юриб, жаннатга ўтиб оладиган, ўзи эса жаҳаннамга улоқтириладиган кўприк бўлиб қолишдан Аллоҳдан паноҳ тилайман. Кейин Аллоҳни эслатувчи бўлганим ҳолда, ўзим Уни эсдан чиқаришдан Унинг Ўзидан паноҳ сўрайман.\nУшбу амалимни Унинг розилигига етказувчи холис амал қилишини ва барчамиздан солиҳ амалларимизни мақбул айлашини Аллоҳдан сўрайман.\nПайғамбаримиз Муҳаммад ибн Абдуллоҳга ва у зотнинг аҳлу асҳобига Аллоҳнинг саловоту саломлари бўлсин.\nАбу Аҳмад Муҳаммад ибн Ҳассон\nЗўравонларнинг бўйинларини ўлим билан хорлаган Аллоҳга ҳамду санолар бўлсин.. Ҳукмдорларнинг орзуларига ўлим билан чек қўйган, уларни ўлим сабабли қасрлардан қабрларга, саройлар ёруғидан мозорлар ёриғига, қиз-жувонлар қучоғидан қурт-қумурсқалар ўчоғига, маишатлар лаззатидан тупроғу лойлар ваҳшатига кўчирган Аллоҳга мақтовлар бўлсин.\nГувоҳлик бераманки, бир Аллоҳдан ўзга барҳақ маъбуд йўқ, У ёлғиздир, шериги йўқдир..\nҚиёмат куни барча халқлар фанога йўлиққач: «Мен Подшоҳман.. Мен Жабборман.. Мен Мутакаббирман.. Мен Ғолибман..», деб хитоб қилади.. Сўнгра: «Бугун подшоҳлик кимники?!», деб сўрайди ва Ўзи: «Ягона ва Қудратли Аллоҳники!» деб жавоб беради.\nУни поклайман.. Иззат ва қудрат Эгасини поклайман.. Мулк ва малакут Эгасини поклайман.. Бутун махлуқотига фано ва йўқликни битган, Ўзи эса ўлмас Барҳаёт Зотни поклайман..\nГувоҳлик бераманки, набийимиз ва ҳабибимиз Муҳаммад соллаллоҳу алайҳи ва саллам Унинг бандаси ва элчисидирлар.. Халқлари ичидан танлаб олган софийи ва халилидирлар.. Омонатни адо этдилар, рисолатни етказдилар, умматга холис насиҳат қилдилар, Аллоҳ у зот сабабли зулматларни ёритди, Парвардигорларининг чорловига лаббай дедилар, Унинг жарчиларига ижобат этдилар.\nЭй Парвардигор! Ўзинг у зотга зиёда саловот ва саломлар йўлла, баракотлар ато эт.\nҚалбларини Унинг Ўзи мунаввар қилиб қўйди.. Номларини улуғ қилиб қўйди.. Хатоларини Унинг Ўзи аритди.. Барча халқларидан афзал ва ортиқ қилиб қўйди.. Ҳар бир ишларида Ўзи поклади.. Барчасидан сўнг Ўзи унга: «(Эй Муҳаммад соллаллоҳу алайҳи ва саллам), ҳеч шак-шубҳасиз, сиз ҳам ўлувчидирсиз, улар хам ўлувчидирлар» (Зумар: 30) деб хитоб қилди..\nЭй Парвардигор! Ўзинг у зотга, аҳлу асҳобига ҳамда то қиёмат у зотнинг йўлларига йўлланган, суннатларини тутган, изларидан эргашган кишиларга тўхтовсиз саловоту саломлар йўллагин.\nСевикли дўстларим, барчангиз даврамизга хуш келибсиз, қадамингизга ҳасанотлар бўлсин. Аллоҳ таолодан юзларингизни ёруғ қилишини, қалбларингизни очишини ва дилларингизни поклашини, сизу биздан солиҳ амалларни қабул қилишини, барчамизни дунёда Ўзининг тоатида ва охиратда пайғамбарлар саййиди билан бирга Ўзининг жаннатида жамлашини сўрайман. Зотан, У бунга қодирдир.\n«Охират ҳовлиси силсиласи»\nВаъз услуби билан илмий асослаш ўртасини, таъсирли воқеа-ҳодисалар билан манҳажийлик ўртасини ўзида бирлаштирган ушбу муҳим илмий силсила ўлим билан бошланиб, жаннат билан ниҳоясига етади.\nМавзунинг аҳамиятидан келиб чиқиб, сизлардан бутун диққат-эътиборингизни қаратишингизни сўрайман. Аллоҳ таоло ушбу силсилага кирувчи воқеа-ҳодисалар занжирини ёритиб беришга Ўзи муваффақ қилсин, ушбу амалимизни Ўзининг ризосига етказувчи холис амал қилсин. У бунинг эгаси ва бунга қодирдир. Аллоҳ таолодан барчамизни сўзларни эшитиб, яхшиларига эргашадиган кишилардан қилишини сўрайман.\nУшбу силсилани ўлим ҳақидаги сўз билан бошлайман. Зеро, ўлим бу узоқ сафарнинг бошланишидир.\nАллоҳ субҳанаҳу ва таоло бизларни яратишидан бўлган ғояни баён қилиб, айтади: «Мен жин ва инсни фақат Ўзимга ибодат қилишлари учунгина яратдим» (Ваз-зарият: 56).\nБизлар учун синов ва имтиҳон ҳовлиси қилган бу дунё ҳақиқатини баён қилиб, дейди: «Билингларки, бу ҳаёти дунё фақат (бир нафаслик) ўйин-кулги, зеб-зийнат, ўрталарингиздаги ўзаро мақтаниш ва мол-дунё ҳамда фарзандларни кўпайтиришдир, холос. (У) худди бир ёмғирга ўхшарки, унинг (ёғиши сабабли униб чиққан) ўт-ўлани деҳқонларни хайратга солиб (ақлларини банд қилиб қўюр). Сўнгра у қурир, бас уни сарғайган ҳолда кўрурсиз. Сўнгра у қуруқ чўп бўлиб қолур. (Ҳаёти дунёнинг ҳоли ҳам шундан ўзга эмасдир). Охиратда эса (ўша тўрт кунлик дунёга алданиб қолганлар учун) қаттиқ азоб ва (иймон-эътиқод билан ўтганлар учун) Аллоҳ томонидан мағфират ва ризолик бордир. Ҳаёти дунё эса фақат алдовчи матодир» (Ҳадид: 20).\nИмом Термизий Саҳл ибн Саъд ас-Соидий розияллоҳу анҳудан ривоят қилган саҳиҳ ҳадисда Муҳаммад мустафо соллаллоҳу алайҳи ва саллам ушбу ҳақиқатни таъкидлаб, айтганлар: «Агар дунёнинг Аллоҳ ҳузурида бир искаптопар қанотича қиймати бўлганида, кофирга ундан бир қултум сув ҳам ичирмас эди» (Термизий: №2321, Ибн Можа: №2410, Саҳиҳул-жомиъ: №5292).\nДунё Аллоҳ наздида жуда ҳақирдир, уни мўминга ҳам, кофирга ҳам баробар бераверади. Агар дунёнинг Аллоҳ ҳузурида бир искаптопар қанотича қиймати бўлганида, кофирга ундан бир қултум сув ҳам ичирмас эди. Шунинг учун Расулуллоҳ соллаллоҳу алайҳи ва саллам асҳобларини бу ўткинчи дунёга суяниб қолмасликка васият қилардилар. Бу ҳақда Абдуллоҳ ибн Умар розияллоҳу анҳумога васият қилганларидек: «Дунёда бир ғариб ёки йўловчидек бўлгин».\nАбдуллоҳ ибн Умар розияллоҳу анҳумо айтардилар: «Кун ботса, тонгни кутма (яъни, тонггача яшайман деб ўйлама). Тонг кирса, кеч бўлишини кутма. Касалликдан олдин соғлигингни, ўлимингдан олдин ҳаётингни ғанимат бил».\nАллоҳнинг хўп оқил бандалари бор,\nДунёни талоқ қилдилар ва фитналардан қўрқдилар.\nДунёга боқиб, унинг тириклар учун ватан эмаслигини билдилар,\nУни тўлқин билиб, солиҳ амалларини кемага айлантирдилар.\nҲа, оқил ва зийрак зотлар бу дунё ҳовлиси ҳақиқатини англаб етдилар ва унда экиб-тикдилар, ҳосилини эса охиратда йиғиштириб олдилар..\nҚуръон ва Суннатда дунёни айблаб келган сўзлар унинг замонини, яъни кеча ва кундузини айблаш маъносида эмас. Аллоҳ таоло эслатма-ибрат олмоқчи бўлган, ёки шукр қилмоқчи бўлган кишилар учун кеча ва кундузни бир-бирининг ўрнини босувчи қилиб қўйгандир. Қуръон ва Суннатда дунёни айблаб келган сўзлар унинг маконига, яъни ерга ҳам тааллуқли эмас. Чунки, Аллоҳ таоло ерни одамзот учун маскан ва қароргоҳ қилиб қўйган.\nҚуръон ва Суннатда дунёни айблаб келган сўзларни Аллоҳ таоло бу дунёга жойлаб қўйган яхшиликлар ҳақида деб ҳам ўйламанг. Зотан, ушбу яхшиликларни – само, дов-дарахт ва ўт-ўланлар, анҳору-булоқлар, хазиналар ва денгизларни Аллоҳ таоло ўз бандалари ва барча махлуқоти учун ноз-неъмат сифатида яратиб қўйган.\nҚуръон ва Суннатда келган айбловлар бу дунёда Парвардигор жалла ва ало\nҳаққига қилинадган барча гуноҳу маъсиятларга тегишлидир.\nДемак, шундай экан, барчамиз, хусусан толиби илмлар ва даъват аҳли зеҳнларида ушбу ҳақиқат қарор топмоғи лозим. Чунки, кўпинча бу дунё ҳаётидаги зуҳд моҳиятини тушунишда бироз чалкашликка йўл қўйилади. Биз бирон кишини ҳам бу дунёдан умидсизлантиришни истамаймиз, дунё ишлари билан машғул бўлувчи кишини пайғамбарлар, солиҳлар ва авлиёлар йўлидан тажовуз қилдинг, деб асло айбламоқчи ҳам эмасмиз. Йўқ! Асло ундай эмас! Аксинча, дунё охират учун экинзордир деймиз. Алий ибн Аби Толиб розияллоҳу анҳу айтганларидек: «Дунё унга нисбатан ростгўй бўлган кишига ростгўйлик ҳовлисидир, ундан озуқа олувчи киши учун ғанийлик ҳовлисидир, уни яхши тушунган киши учун неъматлар ҳовлисидир. У Аллоҳнинг ваҳийси нозил бўлган ўриндир, унда пайғамбарларининг намозгоҳлари мавжуд. У Аллоҳнинг дўстларининг тижоратгоҳидир, улар унда раҳматни фойда қилиб олдилар ва жаннатни топдилар».\nУшбу ҳақиқатни яхши англаб олмоқ лозим. Чунки, кўпчилик биродарлар дунё ҳақида сўзлаган пайтларида уларнинг сўзларидан дунёда неъмат соҳиби бўлган ҳар қандай одам хорликка гирифтор бўлган ва жарликка қулаган деган маъно чиқади. Бундай дейиш ярамайди, бу чуқур ўйланмай айтилган гап бўлиб қолади.\nДунё охират экинзоридир. «Саҳиҳайн»да Анас розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Қай бир мусулмон киши бирор кўчат ўтқазаркан ё экин экаркан, ундан бирон киши еса ҳам, қуш ё жонивор еса ҳам, у учун садақа (яъни, садақа қилганлик савоби) бўлади» (Бухорий: №2320, Муслим: №1553).\nДемак, дунё моҳияти ҳақидаги бу ҳақиқатни чуқур англаб олиш зарур, токи бу фоний дунёдан ҳақиқий қароргоҳимиз бўлмиш охират ҳовлисига саломат кўчиб олайлик.\nҚарор ҳовлисига етиб олиш учун албатта ўткинчи ҳовлидан юриб ўтишдан бошқа чора йўқ. Дунё ўтиш ҳовлиси, охират қарорланиш ҳовлисидир. Дунё манзилга етиб олиш учун миниб кетиладиган аравадир, ўрнашиб қоладиган жой эмас. Дунё фано ҳовлиси, бақо диёри эмас. Бу дунёда эккан экинимизнинг ҳосилини охиратда йиғиштириб олишимиз учун ушбу ҳақиқатни яхши англаб олмоқ зарурдир.\nЭй дўст, бу ҳақиқатларни яхши тушуниб олинг ва бу дунё ҳаёти вақтинчалик ва муҳлати белгиланган ҳаёт эканини унутманг. Бир кун албатта у ниҳоясига етади, муддат битади.. Солиҳлар ҳам ўлади.. Толиҳлар (ёмонлар) ҳам ўлади.. Мужоҳидлар ҳам ўлади.. Панада ўтирганлар ҳам ўлади.. Ақида билан юксалганлар ҳам ўлади.. Инсонларга бўйин эгиб ўтганлар ҳам ўлади.. Хорликка қарши бош кўтарган содиқ ва мухлис инсонлар ҳам ўлади.. Нима қилиб бўлмасин, яшаб қолишга ҳарис бўлган қўрқоқлар ҳам ўлади.. Улкан ҳиммат ва юксак ғоялар эгалари ҳам ўлади.. Арзон ва енгил-елпи ҳаётни ихтиёр этган пасткаш ва тубан кимсалар ҳам ўлади.. Ҳамма ўлади.\nУшбу ҳақиқат қалбда ва ақлда мустаҳкам қарор топиши зарур. У замон ва маконлар аро ҳар бир фикрловчи инсоннинг ақлига ва ҳар бир эшитувчининг қулоғига эълон қилиб, бақо фақат абадий тирик ва ўлмас Зот учун эканини англатиб турувчи ҳақиқатдир. У бутун башарият ҳаётини еру осмонлар Парвардигорига қуллик бўёғи билан бўяйдиган ҳақиқатдир!\nУ – унинг шарбатини пайғамбарлар ва солиҳлар ҳам, золимлар ва осийлар ҳам бирдек тотувчи бўлган ҳақиқатдир!\nУ – сиз билан бизга ҳар лаҳзада Абадий Барҳаёт зотнинг ушбу сўзларини эслатиб турувчи ҳақиқатдир: «Ундан ўзга барҳақ илоҳ йўқдир. Барча нарса ҳалок бўлувчидир, магар Унинг Ўзигина (мангудир). Ҳукм Унинг (ҳукмидир), Ва (барчаларингиз) ёлғиз Унга қайтарилурсизлар» (Қасас: 88).\nСевикли дўстим! Ушбу ҳақиқатни мудом ёдда тутинг ва асло ғофил бўлманг. Чунки, Пайғамбаримиз соллаллоҳу алайҳи ва саллам уни кўп эсга олишга буюрганлар. Термизий, Насоий, Байҳақий, Ҳоким ва бошқалар Ибн Умар ва Абу Ҳурайра розияллоҳу анҳумдан ривоят қилган саҳиҳ ҳадисда у зот айтганлар: «Лаззатларни кесувчини кўп эсга олинглар!». «Лаззатларни кесувчи нима, ё Расулуллоҳ?» деб сўралганда: «Ўлим», деб жавоб берганлар (Саҳиҳул-жомиъ: №121, Насоий: 1/258, Термизий: 2/50, Ибн Можа: 2/4258, Ибн Ҳиббон: №2559, Ҳоким: 4/321 ва бошқалар ривояти).\nУ – Аллоҳ таоло Ўзининг Қуръонида ҲАҚ-РОСТ деб атаган ҳақиқатдир: Аллоҳ таоло айтади: «Мана ўлим мастлиги (яъни жон чиқар пайти) ҳаққи-рост (етиб) келди. (Эй инсон), бу (ўлим) сен қочувчи бўлган нарсадир. (Қайта тирилишга даъват қилувчи) Сур ҳам чалинди.— Бу (кофирларга азоб) ваъда қилинган Кундир! — Ва ҳар бир жон ўзи билан бирга (уни маҳшаргоҳга) ҳайдовчи (бир фаришта) ва (унинг қилиб ўтган амалларига) гувоҳлик берувчи (бир фаришта) бўлган ҳолда келди. (Эй инсон), аниқки, сен бу (оғир Кун)дан ғафлатда эдинг. Бас, Биз сендан пардангни (яъни мана бу Қиёмат Куни ҳақидаги шак-шубҳаларингни) очиб юбордик. Энди бу Кун сенинг кўзинг жуда ўткирдир» (Қоф: 19-22).\nЛа илаҳа иллаллоҳ! Аллоҳу акбар! Аллоҳу акбар!\nАлбатта, ўлимнинг мастлиги бордир. Биласизми, ушбу сўзларни оламлар Парвардигорининг ҳабиби бўлган зот ўлим тўшагида ётган пайтларида айтганлар?!\nИмом Бухорий Оиша розияллоҳу анҳодан ривоят қилади: «Расулуллоҳ соллаллоҳу алайҳи ва саллам кўкрагимга (бош қўйган ҳолларида) вафот этдилар. Мен Расулуллоҳ соллаллоҳу алайҳи ва салламни (ўлим ҳолатида) кўрганимдан сўнг ҳеч кимга ўлим аччиғини кариҳ кўрмайман» (Бухорий ва Аҳмад ривоятлари).\n«Саҳиҳул Бухорий»да Оиша розияллоҳу анҳодан ривоят қилинишича, Расулуллоҳ соллаллоҳу алайҳи ва салламнинг олдиларида бир риквада (яъни теридан қилинган идишда) сув бор эди, у зот қўлларини сувга тиқиб, уни юзларига суртиб туриб: «Ла илаҳа иллаллоҳ, албатта, ўлимнинг мастлиги бордир», дердилар. (Саҳиҳ, «Ал-мишкот» (5959), Бухорий ва Аҳмад ривоят қилганлар).\nРаҳмоннинг суюклиси бўлган зотки ўлим мастлигини тотган бўлсалар, бизнинг аҳволимиз нима бўларкин?!\nТермизий ривоятида: «Албатта, ўлимнинг мастликлари бордир. Албатта, ўлимнинг гирдоблари (ёки ғафлатлари) бордир», деганлар.\nБир ривоятда Расулуллоҳ соллаллоҳу алайҳи ва саллам Аллоҳга дуо қилиб: «Эй Аллоҳ, ўлим мастликларида Ўзинг менга ёрдам бергин», деганлар.\n«Мана ўлим мастлиги (яъни жон чиқар пайти) ҳаққи-рост (етиб) келди…». Ўлим мастлиги нима, биласизми?! Ўша лаҳзаларда, ўлим мастлиги келган лаҳзаларда қайғу-алам зиёдалашади, аҳвол оғирлашади..\nЭй одам фарзанди! Ўлим тўшагида ётган пайтингизда ётган хонангизга шайтон кириб келади.. Уни бир ўзингиз кўрасиз, бошқалар кўрмайди.. Шайтон бош томонингизга ўтириб, сизни ихлос калимасидан адаштиришга, «ла илаҳа иллаллоҳ» айтишдан тўсишга уринади. Сизга: «Яҳудий бўлиб ўл, шу энг яхши дин» дейди, «Насроний бўлиб ўл, шу энг яхши дин» дейди.\nУламолар бунга Имом Муслим Жобир розияллоҳу анҳудан ривоят қилган ҳадиснинг бош қисмини далил қилиб келтирадилар. Унда шундай дейилади: «Албатта, шайтон одамзотнинг ҳар бир ишида ҳозир бўлади…».\nОдамзотга ўлим тўшагида ётган пайтида динларни таклиф қилиниши ҳақидаги масалани Шайхулислом Ибн Таймия раҳимаҳуллоҳдан сўралганда шундай жавоб берганлар: «Айрим одамларга ўлимидан олдин динлар кўндаланг қилинади, айримларга ҳеч нарса кўндаланг қилинмайди… Лекин, бу Пайғамбар соллаллоҳу алайҳи ва саллам қуйидаги сўзларида ундан паноҳ тилашимизга буюрган фитналардан саналади: «Эй Аллоҳ, мен Сендан қабр азобидан, жаҳаннам азобидан, тириклик ва ўлим фитнасидан, Масиҳ Дажжол фитнасидан паноҳ тилайман». (Бухорий: №1377, Муслим: №588).\nШайтон сизни «Ла илаҳа иллаллоҳ»дан тўсиш учун ўлимингиз олдида ҳузурингизга етиб келиши ҳам ўлим фитналаридан биридир. Бу ҳам жуда катта балодир, бу ҳам одам фарзанди учун жуда катта мастликлардан биридир, ва ла ҳавла ва ла қуввата илла биллаҳ.\nАҳли суннат имоми Аҳмад ибн Ҳанбал ўлим тўшагида ётганларида ёнларига шайтонлар келиб, ана шундай сўзларни айтишган экан.\nЎғиллари Абдуллоҳ айтади: «Отамнинг вафоти яқинлашган пайт эди.. Қарасам, ўзини билиб-билмай ётган ҳолатида қўллари билан ишора қилиб: «Йўқ ҳали, йўқ ҳали», деяётган экан.. Ўлим мастлиги аро бироз ўзига келган пайт ундан: «Отажон! Нима деяпсиз? Йўқ ҳали, йўқ ҳали, деётган экансиз. Нима бўлди?», деб сўрадим…\nШунда у: «Эй ўғлим, шайтон бармоқларини тишлаганича бошим устида ўтириб олиб, менга: «Эй Аҳмад! Агар бугун қўлимдан чиқиб кетсанг, кейин менга бошқа фурсат бўлмайди», дер, шунда мен унга: «Йўқ ҳали, йўқ ҳали, то ла илаҳа иллаллоҳ билан вафот этгунимча», деётган эдим», дедилар.\nАгар содиқ мўминлардан ва холис муваҳҳидлардан бўлсангиз, шайтон ҳузурингизга келганида оламлар Парвардигорининг Ўзи сизни собитқадам қилади, олдингизга сизга далда бериб, саботли бўлишингизга ёрдам берувчи фаришталарни туширади. Бу ҳақда Бухорий ва Муслим Бароъ ибн Озиб розияллоҳу анҳудан ривоят қилган саҳиҳ ҳадис мавжуд. Мен ҳадисни қуйироқда тўлиғича келтираман. Ҳозир эса мавзуга тааллуқли жойини келтириш билан кифояланаман. Пайғамбар соллаллоҳу алайҳи ва саллам айтадилар:\n«Мўмин ўлим тўшагида ётаркан, ҳузурига юзлари офтобдек, оқ юзли фаришталар келади. Улар билан бирга жаннат кафанлари ва жаннат хушбўйликлари бўлади. Улар мўмин банданинг кўзи илғар ерга келиб ўтирадилар. Кейин ўлим фариштаси келиб, унинг бош тарафига ўтиради ва унинг пок руҳига хитоб қилиб: «Эй покиза жон, мақтовли ҳолда чиқ, роҳат-фароғат ва ноз-неъматлар билан, сендан рози бўлган ва ғазаб қилмайдиган Парвардигор билан хушхабарлан», дейди. Шунда мўминнинг жони идиш оғзидан сув оқиб чиққани каби осон ва енгил чиқиб келади. Фаришталар уни ўлим фариштаси қўлида бир лаҳза ҳам қолдирмасдан қабул қилиб оладилар, сўнг уни олиб, Аллоҳ азза ва жалла ҳузурига кўтариладилар…». (Муттафақун алайҳ, Бухорий (№1369, 4699), Муслим (№2870), Абу Довуд (3231), Насоий (4/97).\nШундай, азиз дўстларим…\nМуваҳҳидлар учун бўлган ушбу башоратни Аллоҳ таоло Ўзининг Қуръонида қуйидагича нозил қилган: «Албатта: «Парвардигоримиз Аллоҳдир», деб, сўнгра (ёлғиз Аллоҳга тоат-ибодат қилишда) тўғри — устивор бўлган зотларнинг олдиларига (ўлим пайтида) фаришталар тушиб, (дерлар): «Қўрқманглар ва ғамгин бўлманглар. Сизларга ваъда қилинган жаннат хушхабари билан шодланинглар! Бизлар ҳаёти дунёда ҳам, охиратда ҳам сизларнинг дўстларингиздирмиз. Сизлар учун (жаннатда) кўнгилларингиз тилаган нарсаларингиз бордир ва сизлар учун у жойда истаган нарсаларингиз бордир. (Бу) мағфиратли ва меҳрибон зот томонидан бўлган зиёфатдир»» (Фуссилат: 30-32).\nАллоҳ таоло айтади: «Аллоҳ иймон келтирган кишиларни ҳаёти дунёда ҳам, охиратда ҳам устивор Сўз (иймон калимаси) билан собитқадам қилур» (Иброҳим: 27).\nИбн Аббос розияллоҳу анҳумо айтади: «Устивор сўз – дунё ҳаётида ҳам, охиратда ҳам «ла илаҳа иллаллоҳ» калимасидир».\nАллоҳ таоло айтади: «Мана ўлим мастлиги (яъни жон чиқар пайти) ҳаққи-рост (етиб) келди…» (Қоф: 19).\nЎлим мастлиги ҳаққи-рост етиб келди. Ҳақ шуки, сиз ўласиз, ёлғиз Аллоҳ таоло абадий ўлмаяжакдир..\nЎлим мастлиги ҳаққи-рост етиб келди. Ҳақ шуки, сиз ўлимингиз пайтида раҳмат фаришталарини ёки азоб фаришталарини кўзингиз билан кўрасиз..\nЎлим мастлиги ҳаққи-рост етиб келди. Ҳақ шуки, қабрингиз жаннат боғларидан бир боғга, ё эса дўзах чоҳларидан бир чоҳга айланади..\n«(Эй инсон), бу (ўлим) сен қочувчи бўлган нарсадир».. Бу сен


Барча фанлар бўйича янги тестларни «Абитуриент» газетасидан топиш мумкин\n20:04 / 30.05.2016\nАбитуриентмисиз? Талаба бўлиш бахтига эришиш учун бўлиб ўтадиган имтиҳонларингизга ҳам оз вақт қолди. Шубҳасиз, жуда кўп тестларни ишлаб кўргансиз. Аммо «Абитуриент» газетаси сизга янгидан-янги тестларни таклиф қилади. Уларни ишлаб, ўрганиб, билимингиз янада ошади!\n2007 йилдан бери фаолият юритиб келаётган «Абитуриент» газетаси икки ҳафтада бир марта, пайшанба куни нашр қилинади ва ҳар бир сони 12 500 нусхада чоп этилади.\nТаҳририятда йигирмага яқин малакали мутахассислар иш олиб боради. Газетанинг ҳар бир сонида ҳар қайси фандан 36 та янги тест тақдим этилади. Йил давомида эса 14 мингдан ортиқ янги тест ўз ўқувчиларига етказилади.\nОлий ўқув юртларига кириш баллари газета сонларида эълон қилинади. Шу билан бирга, унда барча фанлардан берилган мураккаб саволлар таҳлили билан мунтазам танишиб бориш мумкин.\n«Абитуриент» газетаси ўзбек ва рус тилларида чоп этилади. Унда қуйидаги фанлардан янги саволлар мавжуд:\n— Математика (математика)\n— Физика (физика)\n— Кимё (химия)\n— Биология (биология)\n— Тарих (история)\n— География (география)\n— Она тили ва адабиёт\n— Инглиз тили\n— Немис тили\nШунингдек, газетанинг «Салом Абитуриент», «Психология», «Ким бўлсам экан», «Мантиқ майдони», «Ибратли дунё» каби рукнлар орқали абитуриентларга билим ва маслаҳатлар бериб борилади. Фейсбукдаги «Абитуриент газетаси» гуруҳида эса ўқувчилар ўзаро билим алмашишади, билмаганларини сўрашади.\nМаълумот учун телефон: +998(93) 530-15-51\nОбуна индекси: 554


"Марказий Осиёдаги барқарорлик ҳаммамиз учун муҳим" - BBC News O'zbek\nАмерика Қўшма Штатлари Исломий давлат жангариларига қарши курашда Марказий Осиё давлатларига ёрдам беради.\nБу ҳақда АҚШ Давлат котибининг ёрдамчиси Даниэл Розенблюм маълум қилган.\nКеча минтақа журналистлари билан телефон брифингида гапирган жаноб Розенблюм Қўшма Штатларнинг Ўзбекистонга ҳарбий-техник ёрдами давом этишини айтган.\nУнга кўра, Вашингтон Марказий Осиёнинг террорчилар учун бошпанага айланишини истамайди.\nМатбуот анжумани Давлат департаменти томонидан ташкил этилиб, Қозоғистондаги АҚШ элчихонаси орқали эълон қилинган.\nAkipress агентлигига кўра, жаноб Розенблюм яқинда Марказий Осиёнинг ҳар беш мамлакатида бўлгани ва баъзи хулосаларга келгани ҳақида айтган.\n"Энг аввало шуни айтмоқчиманки, минтақадаги марказларда бўлганимда мен баъзи муждаларни эшитдим. Биринчиси, бу барқарорликни хоҳлаш. Мен буни нафақат расмийлар томонидан, балки нодавлат соҳалар, бизнес вакилларидан ҳам эшитдим. Мен шунингдек, минтақадаги воқеалардан баъзи хавотирларга, хусусан халқаро аксилтеррор миссия ниҳоясига етгач, Афғонистондаги вазиятдан ташвишларга ҳам гувоҳ бўлдим. Бундан ташқари Украинадаги воқеалар минтақадаги давлатга қандай таъсир кўрсатиши тўғрисида хавотирлар борлигини кўрдим" дейди у.\nЎзбекистонга 308 зирҳли машиналар етказилиши борасидаги хабарларни изоҳлаш сўралганда, жаноб Розенблюм музокаралар бу борада жуда узоқ ва мураккаб бўлганини, деярли бир йил давом этганини айтган. У шунингдек, техникаларни етказиш мураккаб эканлиги, зирҳли машиналар бир неча мамлакат, хусусан АҚШдан ҳам юборилиши, бироқ Афғонистондан техникалар тўғридан тўғри Ўзбекистонга берилмайди, деган.\nАйни пайтда АҚШ ва Ўзбекистон ҳукуматлари бошқа ҳарбий техникаларни етказиб берилиши борасида музокаралар ўтказаётганини айтган Розенблюм бу ҳақда бошқа маълумотларни очиқламаган.\n29 мартда ўтадиган президентлик сайловларига муносабати ҳақида сўралганда, Розенблюм АҚШ ОХҲТнинг сайлов кампанияси ҳақидаги хулосаларини қувватлашини айтади. "ОХҲТ Ўзбекистондаги сайловларни кузатади. Биз бу ташкилотнинг сайловолди ва кейинги вазиятни ўрганган муносабатини кутамиз. Бизнинг мавқеимиз ОХҲТ нинг фикридан фарқ қилмайди", дея қайд этади.\nРозенблюмга кўра, Марказий Осиёда у эътибор қилган муҳим нуқта - давлатларнинг мустақиллик, суверенитет ва эркин танлаш ҳуқуқини сақлаб қолиш истагидир. "Марказий Осиё давлатлари мустақил бўлганликлари билан фахрланадилар ва четдан аралашувни истамайдилар. Минтақа мамлакатлари АҚШ билан турли соҳаларда янада чуқур ва кенг ҳамкорлик қилишни хоҳлайдилар".\n"Ҳамкасбларимга менинг жавобим шундай бўлди: АҚШ ҳам бу истакларни ёқлайди, миллий манфаатларимиз нуқтаи назаридан ҳаммамиз учун Марказий Осиёдаги барқарорлик муҳим".\nАҚШ Марказий Осиё давлатлари террористик гуруҳлар учун бошпанага айланишини истамайди. Биз хавфсизлик доирасида муносабатларни кенгайтириш, бу каби трансмиллий- наркотрафик, терроризм ва ИД каби хатарларга қарши биргаликда қарши туришимиз мумкинлигини айтдим марказий осиёга қилган сафаримда, дейди Розенблюм.\nУнинг қайд этишича, АҚШ минтақа давлатлари билан муносабатларни мустаҳкамлашга хизмат қилувчи савдо-иқтисодий алоқаларни кенгайтиришга интилмоқда. Шу билан бирга, Вашингтон "ислоҳотларнинг сустлиги, инсон ҳақларига риоя қилиш бўйича вазиятлардан хавотирларини билдиради.\nБиз барча имкониятлар билан Марказий Осиё давлатларининг мустақиллигини ва ҳудудий бирлигини қувватлаймиз. Биз буни ўзаро манфаатли тарзда амалга оширамиз. Бу алоҳида, эксклюзив муносабатлар бўлмайди. Мен охирги фикримни таъкидламоқчи эдим- биз ўзгачаликни сўрамаймиз, биз минтақа давлатлари фақат биз билан алоқа ўрнатишларини талаб қилмаймиз", деган Розенблюм.\nАҚШнинг Қирғизистон билан Манас базаси ёпилишидан кейинги ҳамкорлик ҳақидаги саволга у АҚШ ва Қирғизистон бу борада баҳорда икки томонлама музокаралар бошланишини айтган.\nШунингдек, у Қирғизистондаги демократик институтлар билан ҳамкорлик яхши йўлга қўйилганини, ҳукумат, парламент, фуқаролик жамияти билан охирги беш йилда яқин ишлаяпмиз, дея таъкидлаган.\nТелефон анжуманида бошқа масалалар қатори Украинадаги вазият тўғрисида ҳам сўз борган. АҚШ Украинага учувчи қуроллар етказиб берадими, деб сўралганда АҚШ расмийси бу борада воқеалар ривожи билан ҳамма вариантлар кўриб чиқилаётганини, лекин бир қарорга келинмаганини айтган. Украинага тинчликпарварвар кучларнинг жўнатилиши қанчалик ҳақиқатга яқинлиги борасида эса гапиришга эрта экани, Қўшма Штатлар ҳар қандай можаронинг дипломатик йўл билан ҳал қилиниши тарафдори экани билдирган.\nДаниэл Розенблюм - тарих ва халқаро иқтисод бўйича Йел университетини битирган. 2014 йил июлида АҚШ Давлат департаментининг Жанубий ва Марказий Осиё масалалари бўйича вакили. У АҚШнинг Марказий Осиё давлатлари билан дипломатик муносабатлар масалаларига жавоб беради.


Эрон президентининг ядровий қурол ишлаб чиқармаслик ваъдаси баҳс қилинмоқда\nЭрон Президенти Ҳасан Руҳоний ўз ҳукумати ҳеч қачон ядровий қурол ишлаб чиқармаслиги тўғрисида айтган гапларига халқаро ҳамжамият муносабат билдирмоқда.\nАҚШ Давлат котиби Руҳонийнинг фикрларини ижобий деб ҳисоблаши, лекин “ҳамма нараса текшириб кўрилиши лозим” дея таъкидлади.\nУндан аввал НАТО Бош котиби Андерс Фон Расмуссен Руҳоний чоршанба куни NBC News телеканалига берган интервьюси, хусусан Эроннинг мунозарали ядровий дастури борасида ғарб билан муросага эришиш ваколатига эга эканини билдирганидан мамнун бўлганини таъкидлади.\nАйни пайтда, Исроил Бош вазири Беньямин Нетаньяҳу президент Руҳонийнинг ядровий қурол ишлаб чиқармаслик ваъдалари Эроннинг дунёни алдаш учун қилган уринишидир, демоқда.\nИсроил ва ғарб давлатлари Эронни ядровий қурол ишлаб чиқаиршга уринаётганликда айблаб келади. Эрон бу айбловларни рад этади.\nБМТ Бош котиби Бан Ки Мун Руҳонийнинг халқаро ҳамжамият билан мулоқот ўрнатиш уринишларини олқишлади.


Ата-бабаларымыздан қалған илимий мийрасларда терроризм ҳәм экстремизмге қарсы гүрес тийкарлары\nИнсаният тарийхы даўамында терроршылардың динге де, турмыслық ҳақыйқатлыққа да сәйкес болмаған жасалма «идеялары» ҳәм бул жолдағы қанлы апатларға себеп болып атырған ҳәрекетлери жүз мыңлап бийгүна адамларды өмирден алып кетип атыр.\nҲәзирде бул күшлер өзлериниң жаўынгерлиги ҳәм жоқары дәрежеде жәмийетке қәўипли екенлилиги менен сыпатланбақта. Итибарлы тәрепи сонда, олар тәрепинен мақсетке жетиўдеги ҳәрекетлери ҳәр түрли болса да, тутқан жолы яки ислеп атырған ислери бирдей: адамлардың тыныш турмыс тәризин бузыў ҳәм оларды қорқыўда жасаўға мәжбүрлеў бақланбақта.\nАта-бабаларымыз қалдырған илимий мийрасларда бузғыншылық идеяларына қарсы жүдә көплеген темаларда мағлыўматлар бар. Бул бойынша, әсиресе, Ақоид илими уламалары өз дәўиринде исламға атылған тасларға раддия берип көплеген китаплар жазған. Буларды санап өтетуғын болған, Имам Таҳаўийдиң “Ақыйдатут Таҳаўия” китабы, Имам Уший раҳматуллаҳи алайҳтиң “Қасийдатул Ләмия”, Имам Әбиў Ҳанийфаның “Фиқҳул әкбар” китабы, Имам Матуридийдиң “Тәўиләти әҳли сунна” китабы. Уламаларымыздың бундай китаплары жүдә көп.\nБул китапларда тийкарынан бузғыншы топарлар халыққа тарқатқан қәте түсиниклерине раддия етилип, Қуран ҳәм ҳәдислер менен туўры ақыйдалар баян етилген.\nАқоид китапларынан басқа да, ислам тарийхы бойынша жазылған китапларда да бузғыншы ағымлардың келип шығыўы, олардың мақсетлери, оларға раддиялар ашық айдын келтирилген.\n«Ислам» ҳәм «террор» сөзлерин бирикпе-гәп көринисинде аңлатыў бул еки сөздиң мәнис-мазмунына қарама-қарсы келеди. Себеби, тек ғана Ислам дини емес, ал ҳеш бир самаўий дин өз тәлиматында зорлық, зулым ҳәм қан төгилиўди ақламаған, ақламайды да. Атап айтқанда, Ислам дини зулым ҳәм зорлықтың ҳәр қандай көринисин қатаң қаралаған. Қураны кәримниң 91-аятында Аллаҳ таала былай дейди: «Әлбетте, Аллаҳ әдалатқа, жақсы ислерге ҳәм ағайин-туўысқанға жақсылық қылыўға буйырады, ҳәм де бузғыншылық, жаўыз ислер ҳәм зулмнан қайтарады».\nИслам — инсанпәрўар дин. Ол бир инсанды өлтириў барлық инсанды өлтириў менен тең ямаса бир инсанның өмирин сақлап қалыў пүткил инсаниятты сақлап қалыў менен тең деп баҳалайды. Аллаҳ таала «Моида» сүўресиниң 32-аятында былай дейди: «Ҳеш бир жанды өлтирмеген ямаса жерде бузғыншылық қылмаған инсанды өлтирген адам, барлық адамды өлтирген сыяқлы болып есапланады. Ал, оған өмир бағышлаған (өлимнен қутқарып қалған) адам ҳәмме адамды тирилттиргендей болады».\nИмам Бухарий рәўият қылған ҳәдийсте Пайғамбарымыз саллаллҳу алайҳи ўа саллам айтады: «Қыямет күни биринши сораў наҳақ төгилген қан ҳаққында болады».\nҚураны кәримде бул ҳаққында:\n«Жерди (Аллаҳ таала жақсы ислерге) жарамлы қылып қойғаннан кейин, (жерде) бузғыншылық қылмаң! Оған (Аллаҳға) қорқыныш ҳәм үмит пенен дуўа қылың! Аллаҳтың раҳматы жақсы ис қылыўшыларға жақын», делинген (Аъроф, 56).\nДемек, ҳәр бир мусылман адам жер жүзинде тынышлық ҳәм әдиллик орнатыў ушын Аллаҳ таала алдында жуўапкер болып есапланады. Динимизде жер жүзи халықларының тынышлығын ҳәм қәўипсизлигине иритки салатуғын өзбасымшалық ис-ҳәрекетлер ҳәм террордың барлық көринислери бузғыншылық ҳәм жаман әдет деп есапланады. Бул әмеллер Қураны кәримде екижүзлилердиң әмели сыпатында баҳаланады: «(Алдыңыздан) кеткенинде жерде бузғыншылық, егин ҳәм нәсилди набыт етиў жумыслары менен жүреди. Ал, Аллаҳ бузғыншылықты жақтырмайды» (Бақара, 205).\nҚудайдың қәлеўине қарсы барып, бийгүна адамларды өлтирген ҳәм хорлаған адамлар дүнья өмиринде табысқа ерисемиз деп ойласа, қәтелескен болады. Қураны кәримде: «Аллаҳ бузғыншы адамлардың исин оңғармайды», деп анық мәлим етилген (Юнус, 81).\nИслам тарийхында кеширимлилик, меҳир, өз ара татыўлықта жасаў негизлери үлгили тәризде өз сәўлелениўин тапқан. Пайғамбарымыз саллаллаҳу алайҳи ўа саллам Меккени ийелеген күни өзине аяўсыз душпанлық ҳәм зулымлық қылған адамларды да кеширип, аман қалдырғаны тек ғаны Оны (алайҳиссалам) емес, ал Ислам дининиң руўхында кеширимлилик, адамгершилик ҳәмде инсанларға жүдә мийримли болыўдың гөззал үлгиси топланғанын аңлатады.\nПайғамбарымыз саллаллаҳу алайҳи ўа саллам өзине қастыянлық қылыўға урынған Ҳаким ибн Ҳизамның ҳәрекети дәлилленсе де кеңпейиллик пенен кеширип жибергени ямаса Ҳамза разыяллаҳу анҳуди өлтирген Ўаҳшийди бир өмир кеўилинде қайғы сыпатында сақланып қалған болыўына қарамай, екеўин де кеширип жибериўи Исламның негизинде мийримлилик, меҳир-мириўбет жатқанын көрсетеди. Булар ҳеш бир гүмансыз, Қураны кәримдеги: «Кеширимди (қабыл қылып) алың, жақсылыққа буйырың! Наданлардан жүз бурын!» (Аъроф, 199) көрсетпесиниң әмелдеги дәлили болып есапланады.\nИслам дини адам қанын наҳақ төгиўди қатаң ҳарам қылған. Бунда сол инсанның қайсы дин, раса ямаса миллетке тийисли екениниң әҳмийети жоқ. Ҳәттеки урыс ўақтында да жас бала, ҳаял, кексе ҳәм де ибадатханаларда ибадат пенен бәнт адамларды өлтириў, сондай-ақ үйлерди, имарат ҳәм қурылмаларды ўайран қылыўдан баслап, егинлер, тереклердиң жоқ етилиўи де қатаң қадаған етиледи. Бирақ, көрип турғанымыздай, Ислам липасына бүркенген бузғыншы терроршылар өзлериниң ғәрезли мақсетлери жолында Аллаҳ инам еткен өмирге қастыянлық қылыў ҳәм де ўайран етиў ислерин әмелге асырмақта; ҳаяллар, кекселер, ҳәтте жас балалар да терроршылық қурбанына айланбақта.\nПайғамбарымыз саллаллаҳу алайҳи ўа салламның дәўиринде болған урыслардың биринде душпан тәрептен болған бир ҳаялдың өлтирилиўи Пайғамбарымыздың қатты ашыўын келтирген еди. Пайғамбарымыз алайҳиссалам: «Мен сизлерди ҳаялларды өлтириўден қайтармаған ба едим? Ақыры ол урыспаған еди ғой!», — деп болған ўақыядан қатты өкинген екен.\nИсламда бийгүна адамның қанын төгиў бузғыншылықтың ең жаман көриниси есапланатуғынына гүман жоқ. Террор сыяқлы жаўызлықларды әмелге асырғанлар өзлерин динге қатты сыйынатуғыны ҳаққында қаншелли айтпасын, қылып атырған ислеринен бул гәплериниң өтирик екени әшкара болмақта. Қураны кәримде: «(Әй Муҳаммад) Сиз зинҳар залым кимселердиң қылып атырған ислеринен Аллаҳты бийхабар деп есапламаң!» (Ибраҳим, 42).\nТерроршылық ҳәрекетине пәтиўа таўып берип атырғанлардың пикири бойынша мусылманман дегенлердиң барлығы кәпир болса, мусылман деп кимди айтыў мүмкин? Олардың жолынан жүргенлерди ме?\nУсама ибн Зайд ибн Ҳариса разыяллаҳу анҳу бир урыста ийман калимасын айтқан адамды өлимнен қорққанынан қутылыў ушын айтты деген ой менен өлтиргенде, Пайғамбарымыздың жүдә ашыўы келип, оның бул исине қатты наразылық билдирген еди. Себеби, қәлбтиң ийеси тек ҳам тек ғана Аллаҳ болып, Исламда адамлардың айтқан сөзлерине итибар берилиўи белгиленген.\nӘбиў Зарр разыяллаҳу анҳудан рәўият қылынған ҳәдийсте, Пайғамбар алайҳиссалам наҳақ қан төгип, зулым қылған адамлар ҳаққында былай деди: «Аллаҳ таала: «Бенделерим, мен өзим ушын зулымды ҳарам қылдым, сизлердиң ортаңызда да оны ҳарам қылдым. Енди бир бириңизге зулм қылмаң!».\nМуқаддес динимиз тәлиматын үйренер екенбиз, ол көз алдымызда мудамы жақсылық, Ўатанды сүйиўшилик, тынышлықты сүйиўшилик сыяқлы жоқары пазыйлетлерге шақыратуғын, соның менен бирге зулым, зорлаўшылық, буғыншылық, Ўатанға қыянет сыяқлы жаман ислерден мудамы узақта болыўға буйырыўшы тәлимат сыпатында сәўлеленеди.\nИдрисов Абдулазиз, Елликқала районы\n“Абдуллаҳ нарынжаный” зияратгаҳ мешити имам-хатиби.


Шифокорларнинг эзгу ташаббуси\nС начала работы biznes-daily.uz 8 069 362\nГлавная Все новости Узбекистана Шифокорларнинг эзгу ташаббуси\nНаманган вилояти соғлиқни сақлаш бошқармаси бошлиғи, сенатор Солижон Мўминов бошчилигидаги бир қатор тиббиёт муассасалари раҳбарларидан иборат гуруҳ маҳаллаларда бўлиб, кам таъминланган, ижтимоий ҳимояга муҳтож оилалар билан бевосита мулоқот асосида тиббий-ижтимоий ёрдам кўрсатиш бўйича амалий чоралар кўрмоқда.\nГуруҳнинг навбатдаги ташрифи Наманган шаҳрининг Чинор маҳалласидаги Лангар кўчаси 13-уйда яшовчи Б.Файзуллаевлар хонадонига бўлди.\n– Хонадон соҳиблари ҳар томонлама кўмакка, меҳр-мурувватга муҳтож, – дейди "Чинор" маҳалла фуқаролар йиғини мутахассиси Г.Абдураҳимова. – Чунки, оила бошлиғи Баҳодир Файзуллаев бир неча йил аввал инсульт туфайли хаста бўлиб қолган. Унинг турмуш ўртоғи Муҳаррамхон опа ҳам жигар хасталиги билан бир ярим йилдирки, тўшакка михланиб ётибди. Уларнинг 23 ёшли ўғли Баҳромжон туғма юрак нуқсони дарди билан азоб чекиб келади. Оилада бир ўғил – Фахриддингина ишлайди. Яна бир жиҳати, уч сотихли мазкур хонадонда икки ака-уканинг 13 кишидан иборат оиласи сиқилишиб яшайди.\nС.Мўминов дастлаб беморлар билан суҳбатлашди, уларнинг саломатлиги хусусида шикоятларини тинглади ва ўтган давр мобайнида турли шифохоналардан берилган тиббий хулосалар билан танишди.\nШундан сўнг кардиолог, невропатолог, гастроэнтеролог, инфекционист каби бир қатор соҳа мутахассислари томонидан беморларнинг айни пайтдаги аҳволи ўрганилди ва тегишли хулосалар берилди. Унга кўра, 47-Наманган вилояти бош тиббий меҳнат экспертиза комиссияси раҳбари томонидан бемор М.Мўминовага ногиронлик гуруҳи берилиши юзасидан ҳужжатлар расмийлаштирилди. Навқирон ёшида юрак хасталиги билан азият чекаётган Баҳромжон эса шу кунннинг ўзида шифохонага ётқизилди ва қайта чуқурлаштирилган тиббий кўрикдан ўтказилиб, стационар даволашга киришилди.\n– Биз ишчи гуруҳлар билан туманларда, маҳаллаларда юриб, шу каби ночор оилалар саломатлигини тиклашда давлат томонидан кўмаклашиш масалаларига алоҳида эътибор қаратмоқдамиз, – дейди вилоят соғлиқни сақлаш бошқармаси бошлиғи С.Мўминов. – Йил бошидан буён бир неча ўнлаб шундай ижтимоий кўмакка ўта муҳтож оилаларни тиббий кўрикдан ўказиш, даволаш бўйича амалий ишлар қилдик. Бу ишни такомиллаштириш, самарадорлигини ошириш мақсадида бугунги кунда маҳалла фуқаролар йиғинлари, оилавий поликлиникалар, қишлоқ врачлик пунктлари ҳамкорлигида хатлов ўтказиб, шундай оилалар рўйхатини шакллантириш устида иш бошладик. Аниқ манзилли ёрдам кўрсатиш ҳар томонлама мақсадга мувофиқ бўлади, албатта.


Бухорода “Автомобилсиз кун” шиори остида оммавий юриш марафони бўлиб ўтди / Olamsport.com\n04 сен 16:46\nТеглар : Автомобилсиз кунБухоро\nБугун, 4 сентябрь куни Бухоро шаҳрида вилоят ҳокимлиги, вилоят жисмоний тарбия ва спорт бошқармаси ва вилоят ИИБ ЙҲХБ ташаббуси билан мутасадди раҳбарлар ва аҳоли иштирокида пиёда юриш марафони ўтказилди.\nМазкур марафон “Автомобилсиз кун” шиори остида, соғлом турмуш тарзини қўллаб қувватлаш ва аҳолини жисмоний фаоллигини ошириш мақсадида ўтказилди. Бунда икки мингдан зиёд ахоли бевосита иштирок этди. Жумладан, вилоятдаги корхона, ташкилот, таълим муассасалари ходимлари ҳамда аҳолининг барча қатлами вакиллари спортнинг оммалашуви йўлида ибрат кўрсатишди.\nПиёда юриш инсон танаси учун энг табиий жисмоний жараён ҳисобланади. Лекин, кўпчилигимиз аксарият ҳолларда иш билан бирор манзилга йўл олар эканмиз доимо автоуловлардан фойдаланишга ўрганиб қолганмиз.\nМунтазам равишда пиёда юриш юрак-қон томир касалликлари хавфини олдини олади ва танадаги ортиқча калорияни йўқотишда ёрдам беради.\nШундай экан, ҳаётингизнинг бирламчи муҳим омили бўлган соғлигингизга вақтида эътибор қаратинг ва кунингизнинг маълум бир вақтини оилангиз ёки дўстларингиз билан пиёда юриш билан ўтказинг.\nЭгизак Ҳасанбой ва Ҳусанбой Раҳимовларни табриклаймиз! 0\nБухорода ҳам дзюдо мавсуми сарҳисоб қилинди + ФОТО 0\nБухорода йилнинг энг яхшилари аниқланди 0


Байрамга аталган пул қаерга кетди? - zarnews.uz\nБайрамга аталган пул қаерга кетди?\nЯкшанба куни байрамга бозорлик қилиш учун “Челак деҳқон бозори”га отландим. Йўлда бозорга бораётган маҳалладош танишим ҳамроҳ бўлди.\n- Мен яхши жойни биламан. Арзон нархда ҳамма нарса бор, бирпасда бозорлик қилиб қайтамиз, - деди у.\nАйтилган манзилга етиб бордик. Ҳақиқатан бир жойнинг ўзида барча маҳсулотлар бор экан. Эндигина савдони бошлаётгандик, иккита машинада башанг кийинган бир нечта харидорлар кириб келиб, танишим билан қуюқ сўрашди.\n- Буни қаранг ака, биз ҳам байрамга бозорлик қилгани чиқувдик. Лекин пул уйда қолиб кетибди. Бирорта таниш чиқиб қолса, “ёрдам бериб юборар, бўлмаса, нарх-навони билиб қайтамиз, деб келавердик. Ният холис экан сизни учратиб қолдик”.\n- Хуллас танишим ҳалиги кишилар олган маҳсулотларнинг пулини тўлади. Нега бундай қилганини сўрасам, “Биласан, яқинда янги ишга тайинланганман. Булар ишхонамнинг туманимиздаги бўлимида ишлайди. Анави қизил машинадагиси ҳисобчи, буниси кадрлар бўлими, униси ҳам ўринбосарлардан. Уларга мулозамат қилмасам, ишда менга “минус” бўлади”, - деди.\nҲалигилар харидларни олиб, энди кетишаётганди бирининг телефони жиринглади. Қўнғироққа жавоб берган мулозим “Байрамга бозорлик қилаётгандик, фалончи ака ҳам шу ерда... Хўп хўжайин бажарамиз, хўп, хўп” дерди.\nТелефонни ўчиргач, “Ака, хўжайин сизга салом айтди. Яхши ишлаяпти, байрам билан табриклаб қўйинглар” деди.\nУларга эътироф учун раҳмат айтган танишим менга юзланиб, “Ука бош ёрилса дўппи остида. Нима бўлса бўлди, пулдан “қарашиб турмасанг бўлмайди”, деб қолди. Ишхонамдан байрам олдидан мукофот пули берилганди. Ёнимда бошқа пул йўқ. Лекин маҳалладошимнинг илтимосига йўқ деёлмай пулни бердим. Хуллас, танишим шу пулга тумандаги раҳбарига ҳам байрам учун бозорлик қилиб берди. Ҳалигилар энг сара маҳсулотларни олиб, хурсанд бўлиб кетишди. Бизда эса бозорликка етадиган пул қолмади. Олдимизда Янги йил байрами учун бозорлик қилиш вазифаси турибди. Кун ярмидан оғган.\nАсаблар қақшаган пайтда маҳалладошимнинг “Ука, бу пулга икки килограмм гўшт ҳам ололмаймиз. Юр, чой-пой ичиб олайлик”, деган гаплари ҳам зўрға эшитиларди.\nЯрим тушлик, ярим кечликда танишим аламдан “яримта”ни ҳам бўшатди. Хуллас, қуруқ қўл билан ошхонадан чиқиб, ширакайф танишим билан қишлоқ томон отландик. Кечга яқин қишлоқдаги дўкондан қарзга кам бўлса-да, у-бу нарсалар олиб, уйга қайтдим.\nБайрам куни болаларим “олган маҳсулотларингиз шуми?” деб қолса, нима дейишга ҳам ҳайронман.\nРеспублика ҳудудлари бўйича энг кўп автотранспорт Самарқандда\n2020-2021 ўқув йилига дарсликлар тўплами учун ижара тўлови миқдорлари белгиланди\nСамарқандда «Marokand city» савдо маркази очилади\nАҚШдаги сайлов пойгалари: Трамп олдиндами ёки Байден?\nТест синовлари натижаси бўйича апелляция шикоятларини кўриб чиқиш тартиби\nкоронавирус статистика Жомбой хотин-қизлар Мажбурий ижро кўп қаватли уйлар Пайариқ Нуробод Беларусь болалар АҚШ Америка


ФАРЗАНД СОҒЛОМ БЎЛИШИ УЧУН » Кармана овози\nКармана овози » ЙИЛ ДАСТУРИ » ФАРЗАНД СОҒЛОМ БЎЛИШИ УЧУН\nБулим: ЙИЛ ДАСТУРИ 20-08-2016, 11:34\nона соғлом бўлиши зарур\n(Дўрман ҚВП умумий амалиёт врачи\nСабоҳат опа Сатторова билан суҳбат)\n— Сабоҳат опа, "Соғлом она ва бола йили”нинг саккизинчи ойи давом этаяпти. Сиз шифокор сифатида "Кумушкон” маҳалласида қандай ишларни амалга ошираяпсиз?\n— "Соғлом она ва бола йили” туман дастури ижроси биз шифокорларнинг зиммамизга улкан масъулият юклайди. Маҳалламизда ҚВПнинг бир нафар умумий амалиёт врачи ва икки нафар патронаж ҳамшираси фаолият олиб бормоқда.\nАйни пайтда маҳалламизда туғиш ёшидаги 574 нафар аёл бор.\n— Улар билан олиб борилаётган ишлар ҳақида сўзлаб берсангиз.\n— Аввало, тушунтириш, тарғибот-ташвиқот ишлари олиб борилаяпти. Суҳбатларимизда туғиш ёшидаги аёлларнинг кийиниши, овқатланиши, оилавий хотиржамлиги, ҳуда-беҳуда асабийлашмаслиги ҳақида улар билан юзма-юз фикрлашамиз. Бунинг учун бутун мамлакатимизда бўлгани каби туманимиз, маҳалламизда ҳам барча имкониятлар мавжуд.\nМаҳалламиз ҳудудида бир ёшгача бўлган болалар 32 нафарни ташкил этиб, улар гепатит, бўғма, кўкйўталга қарши эмланди.\n18 ёшгача бўлган фарзандларимиз 516 нафарга етди. Улар умумий ўрта таълим мактабларида, академик лицейларда, касб-ҳунар коллежларида таълим-тарбия олишади. Болажонлар ёзги таътил ойларида спорт ўйинларига жалб этилди.\nШу билан бирга қўлида, оёғида, умуртқа поғонасида нуқсони бор болалар ҳам йўқ эмас. Улар билан мунтазам равишда шуғулланаяпмиз.\nМаҳалладошларимизнинг сиҳат-саломатлигини асраш учун бор тажриба ва маҳоратимизни ишга соламиз. Она соғлом бўлсагина фарзанд ҳам соғлом туғилади.\nСуҳбатни 3-умумий ўрта\nтаълим мактаби ўқувчиси\nЗебунисо КАРОМАТОВА ёзиб олди.\nАНИҚ МАҚСАД Дунё нотинч. Жаҳон халқларини гиёҳвандлик, одам савдоси, диний ва террористик оқимлар, ОИТС безовта қилаяпти. Уларнинг тинч турмушига чанг солаяпти. Бутун мамлакатимизда...\nЁЗГИ ТАЪТИЛ МАЗМУНЛИ ЎТАДИ\nБолаларнинг ёзги таътил ойларини мазмунли ўтказиш мақсадида ҳар йили республикамизда дам олиш оромгоҳлари фаолияти йўлга қўйилади. Амалдаги талабларга асосан уларнинг самарали ҳордиқ...\nМЕҲР БИЛАН УЛҒАЯР АВЛОД\nФарзанд одам наслининг давомчиси, кўзининг оқу қораси, бор ишончу умиди ҳисобланади. Ҳар бир ота-она ўз жигарбандига меҳр беради, асраб-авайлайди, уларнинг бекаму-кўст, соғ-саломат...


Атамбоев Қирғизистоннинг энг йирик партияси етакчиси лавозимидан кетди\n11:06 / 26.05.2019\nҚирғизистоннинг собиқ президенти Алмазбек Атамбоев Қирғизистон Социал-демократик партияси раиси лавозимидан кетди ва партиядаги аъзолигини тўхтатди. Бу ҳақда партия матбуот хизмати хабар берди.\nУшбу қарор партиянинг сиёсий кенгаши йиғилишида қабул қилинган. Атамбоев 26 майдан “Қирғизистон Республикаси президенти фаолияти кафолатлари тўғрисида”ги қонунга ўзгартиришлар кучга кириши сабабли ўз ваколатларини топширган.\nҚонунга ўзгартиришлар 16 май куни имзоланган. Унга кўра, собиқ президент ҳокимият органларида сиёсий ёки махсус давлат лавозимлари, сиёсий партиялар раҳбариятларида бошқа лавозимларни эгаллай олмайди ёки сиёсий ташкилотлар фаолиятида иштирок эта олмайди.\nСобиқ президент бу чекловларга амал қилмаса, у қонунда кўзда тутилган барча кафолатлар ҳамда моддий ва бошқа таъминотлардан маҳрум этилади.\nПартия раиси вазифасини бажарувчи этиб Асель Кодуранова тайинланган.\nҚирғизистон Социал-демократик партияси Қирғизистоннинг энг йирик сиёсий партияси ҳисобланиб, 1993 йил сентябрда ташкил топган. Партиянинг асосчиси ва етакчиси Атамбоев бўлган. Айни вақтда партия мамлакат парламентида энг кўп мандатга эга. Амалдаги президент Сооронбай Жээнбеков президент лавозимига айнан ушбу партиядан номзоди илгари сурилган.\nАтамбоевнинг соғлиғи ёмонлашгани ҳақидаги маълумот тасдиқланди


ЎзА - Ватанпарварлик – миллий юксалиш кафолати\n15.01.2020 Чоп этиш версияси\nВатанпарварлик – миллий юксалиш кафолати\nБухоро вилоятида ҳам мамлакатимиз Қуролли Кучлари ташкил этилганининг 28 йиллиги ва 14 январь – Ватан ҳимоячилари кунига бағишлаб кўплаб маданий-маърифий тадбирлар ўтказилмоқда.\nБелгиланган тарғибот тадбирлари дастури доирасида катта ҳудудда ташкил этилган марафон ва ҳарбийларнинг саф намойиши ва жанговар техникалар паради кенг қамровлилиги билан катта қизиқиш уйғотди.\n3 километр масофада ўтказилган марафон турли касб ва ёшдаги кишиларни жипслаштирди. Унда 2000 нафарга яқин ҳарбий хизматчи, олий ўқув юртлари талабаси, академик лицейлар, коллежлар ҳамда умумтаълим мактаблари ўқувчиси, Ёшлар иттифоқи етакчиси, спорт мактаблари тарбияланувчиси, таниқли спортчилар иштирок этди.\nМаҳорат кўригининг ғолиб ва совриндорлари аниқланди.\nҲарбийларнинг саф намойиши ва ҳарбий техникалар паради ҳам барчанинг эътиборида бўлди. Унда вилоятда жойлашган ҳарбий қисмларнинг жанговар техникалари ва аскарлари, пиёда ва отлиқлар, Ўзбекистон мудофаасига кўмаклашувчи “Ватанпарвар” ташкилоти спорт-техника клубларининг авто ҳамда мотоҳаваскорлари, туризм полицияси ходимлари қатнашди.\nМамлакатда Қуролли Кучлар соҳасида амалга оширилаётган ислоҳотлар ва унинг моддий-техника базасини ривожлантиришга берилаётган катта эътибор самарасида миллий армиямизнинг юрт сарҳадлари дахлсизлигини ишончли ҳимоя қилиш салоҳияти ошиб бормоқда.\nҲарбийларнинг саф намойиши ва замонавий жанговар техникалар паради ёшларнинг бу борадаги тасаввурларини бойитишга хизмат қилди. Тадбир қатнашчиларини байрамона безатилган катта ҳудуд бўйлаб минглаб юртдошларимиз олқишлаб турди.\n– Саф намойишида бир текис ва шахдам одим ташлаётган ўктам ҳарбий йигитларнинг чеҳраси ва кўзида Ватанга хизмат қилишдан фахр туйғусини англадим, – дейди тадбирни кузатаётганлардан бири Ботир Рамазонов. – Ўзбекистон байроғи ўрнатилган жанговар техникалар ўтиб бораётганида, ёнимдаги ёш бола отасига катта бўлсам, мен ҳам танк устида байроқ кўтараман, деганида кўнглим аллақандай бўлиб кетди. Шоирона айтаяпти, деманг, болалардаги ҳавас кейин ниятга айланади.\nЮқоридаги тадбирлар “Бухоро” спорт мажмуасида “Ватанпарварлик – миллий юксалиш кафолати” шиори остида ўтган ҳарбий-ватанпарварлик фестивалига уланиб кетди. Бу ерда ҳарбий қисмлар хизматчилари жанговар тайёргарлик борасидаги маҳоратларини мужассам этган мураккаб кўргазмали чиқишларни намойиш қилди.\nҲарбий қисмларнинг шахсий таркиби орасида алоҳида намуна кўрсатаётган зобит, сержант ҳамда аскарлар, шунингдек, ички ишлар идоралари сафида фидойилиги, маҳорати билан бошқаларга ибрат бўлаётган ходимлар қўмондонлик ва раҳбарият, шунингдек, вилоят мутасаддилари томонидан алоҳида рағбатлантирилди.\nТадбирда югуриш марафони ва Ватан ҳимоячилари кунига бағишлаб ўтказилган тош кўтариш, волейбол мусобақаларининг совриндорлари ҳам тақдирланди.\nСпорт мажмуаси атрофида белгиланган майдонларда эса ҳарбий техника воситалари ва қурол-аслаҳаларининг кўргазмалари намойиш этилди. Бу эса ёшларнинг улар билан яқиндан танишиши учун қулай имконият бўлди.\nФестиваль вилоят санъат усталари, таниқли эстрада хонандаларининг чиқишлари, куй-қўшиқ ва рақслар билан якунланди.\nЭркин ЁДГОРОВ, Тоҳир ИСТАТОВ (сурат), ЎзА


ЎзА - Хитойда қонунбузар пиёдалар учун ажойиб жазо усули ўйлаб топилди\n20.04.2018 14:38 Чоп этиш версияси\nХитойда қонунбузар пиёдалар учун ажойиб жазо усули ўйлаб топилди\nСветофорнинг тақиқловчи белгисида ўтаётган йўловчиларга махсус қурилма сув сепиб юборади, деб хабар беради “scmp.com”.\nБуни илк бор Хитойнинг Хубэй провинциясидаги Дайе шаҳарчасида синовдан ўтказишди. Шаҳарнинг бир неча кўчаларига тартибни бузувчиларни қайд этадиган қурилма – датчикларни ўрнатишди. Агарда йўловчи светофорнинг қизил чироғида ўтса, тизим ҳаракатланиб сув сепади ва «Илтимос, йўлни кесиб ўтманг, ҳозир бу хатарли!» дея ўзидан овоз чиқариб, огоҳлантиради.\nУшбу тизимни ривожлантириш 1,3 миллион юаньга баҳоланмоқда, бу тахминан 207 минг АҚШ доллари демакдир. Агар тажриба муваффақиятли деб топилса, бундай қурилма бошқа шаҳарларга ҳам ўрнатилиши кўзда тутилган.\nБундан ташқари, мамлакатнинг жанубидаги Шэньчжэн шаҳрида эса, камераларга қоида бузар пиёдаларни суръатга олувчи махсус тармоқ ўрнатилди. Камера қоида бузаётган пиёдаларни суратга олади ва маълумотни махсус портал тизимига юборади. Йўл четида махсус экранларда олинган суратлар йирик планда кўрсатиб турилади. Қоидани бузган пиёдаларга тегишли равишда жарима белгиланиб, уларга бу ҳақидаги маълумот ижтимоий тармоқ орқали юборилади.\nУмида Қурбонова тайёрлади.


Вернер Бэр: «Европада қабул қилинадиган антибиотикларнинг энг кучлиси Ўзбекистонда деярли биринчи навбатда қўлланилади» - Zamin.uz\nСоғлиқни сақлаш вазирлиги Жамоатчилик билан алоқалар бўлими германиялик мутахассис билан суҳбат ташкил қилди.\n– Бирмунча муддат Самарқандда бўлдим. Тошкент шаҳридаги COVID-19’ни даволашга ихтисослашган клиникаларда ҳам шифокорларга ўз фикрларимни маълум қилдим. Айтиш лозимки, тиббиёт муассасаларида оғир ҳолатдаги беморларни даволаш учун ҳам барча шароитлар яратилган. Аммо, бу янги вирус ва уни даволашда шифокорларнинг тажрибаси энди-энди ошиб бормоқда. Бу йўналишда хорижлик, вирус анча олдин тарқаган давлатлар мутахассислари билан ҳамкорлик ўз самарасини бермоқда.\n– Агар статистикага қарайдиган бўлсак, коронавирус инфекциясидан вафот этганлардан кўра соғайганлар сони кўпроқ эканини кўрамиз. Aммо ундан тузалганларнинг барчаси бутунлай соғиб кетяпти, дея олмаймиз. Баъзи одамлар вирусни енгади, лекин унинг асоратлари қолади. Масалан, айримларида ҳид ва таъм билиш сусаяди, буйрак хасталиклари пайдо бўлади, неврологик муаммолар, яъни хотира ва концентрациянинг бузилиши кузатилади. Коронавируснинг шу каби инсоннинг ҳаёт тарзини бироз бузадиган турли хил асоратлари мавжуд эканига гувоҳ бўлмоқдамиз. Айниқса, касалликдан кейин ёки терапиядан сўнг қандли диабет касаллиги бор одамларда қанд миқдорининг ошиб кетиши ачинарли ҳолдир. “Замин” янгиликларини “Одноклассники”да кузатиб боринг


давлат бюджети - xabar.uz\n«Сардоба» сув омборида юзага келган тошқин оқибатлари ва уларни бартараф этиш мақсадида давлат бюджетидан ажратиладиган маблағлар миқдори маълум қилинди.\nКоронавирус пандемияси даврида Ўзбекистон Республикаси Давлат бюджети барқарорлигини таъминлаш ва биринчи навбатдаги тадбирларни ўз вақтида молиялаштириш чора-тадбирлари тўғрисида Президент қарори қабул қилинди.\nИшонамизки, агар давлат бюджетининг харажат қисми ёзилгани каби ҳалол сарфланса, ўғирланмаса, юртда фаровонлик уч-тўрт баробар юксалган бўларди.\nҲукумат томонидан тақдим этилган 2020 йил учун Давлат бюджети лойиҳасига депутатлар томонидан кўплаб ўзгартиш ва қўшимчалар киритилди.\n«Айрим қонун ҳужжатларига ўзгартиш ва қўшимчалар киритиш тўғрисида»ги Қонун (ЎРҚ–584-сон, 14.11.2019 й.) Президент томонидан имзоланди. Қонун билан 10 дан ортиқ қонун ҳужжатларига ўзгартиришлар киритилди.


Каримов тарафдорлари Жиззахда намойиш қилди\n21 сентябр 2018, Тошкент вақти: 03:53\n2 июнь куни Жиззах вилояти ҳокимлиги биноси олдида Ўзбекистон Президенти тарафдорларининг катта намойиши бўлиб ўтди. Расмий манбалар намойишда 20 мингдан ортиқ, норасмий манбалар эса 3 мингдан кўпроқ киши иштирок этганини билдирмоқда.\nЖиззах вилояти ҳокимлиги матбуот маркази раҳбари Неъмат Сайдалиевнинг сўзларига қараганда, бу акция “Ўзбек халқи ҳеч кимга, ҳеч қачон қарам бўлмайди” шиори остида ўтказилган. Намойиш “Адолат” социал демократик партияси ва “Нуроний” жамғармасининг вилоят бўлимлари ташаббуси билан ташкил этилган.\nНамойишчилар сони ҳақидаги расмий ва норасмий рақамлар ўртасидаги фарқ жуда катталиги эътиборни тортади.\nЖиззах шаҳридаги маҳалла раисларидан бирининг “Озодлик” мухбирига маълум қилишича, намойиш вилоят ҳокимлиги кўрсатмаси билан ўтказилган.\n“Нафақа оладиган одамларни бормаса, нафақа олмаслигини айтиб, автобусда мажбуран олиб бордик. Бошда одам кўп эди. Бу ёқда гапираверишди, одамлар тарқалаверди”, - деди маҳалла раисаси.\nУнинг билдиришича, намойишда инсон ҳуқуқлари ҳимоячилари шаънида жуда ёмон гаплар айтилган. Улар Америкадан пул оладиган садақахўрларга чиқарилган. “Шайтонлар орамиздан йўқ бўлсин”, деган шиорлар кўтарилган. “Шайтон” деганда ҳуқуқ ҳимоячилари назарда тутилган.\nЖиззахлик инсон ҳуқуқлари ҳимоячиси Бахтиёр Ҳамроевнинг айтишича, ташкилотчиларда 2 июнь куни ҳуқуқ ҳимоячиларини намойишчилар олдига олиб чиқиб, сазойи қилдириш мақсади ҳам бўлган. Аммо сўнгги дақиқалардагина улар фикридан қайтган. Намойишда Зарбдор тумани ҳокими сўзга чиқиб, “Эзгулик” инсон ҳуқуқлари жамиятининг мазкур тумандаги бўлими раиси Мамаражаб Назаров вилоятдан қувиб юборилганини тантанали равишда эълон қилган.\n“Бу ҳаракатлар 1937 йилни эслатяпти. Ўшанда ҳам ҳукумат ўзига ёқмаган одамларни йўқотишда халқни кўчага чиқариб, митинглар ўтказишдан фойдаланган эди”, - деди Б.Ҳамроев.


Бош саҳифа / Матбуот маркази / Танловлар /\nКЎП КИТОБ ЎҚИГАН МАҲЛИЁ ЎРОҚОВА “ЁШ КИТОБХОН” КЎРИК-ТАНЛОВИ САМАРҚАНД ВИЛОЯТ БОСҚИЧИ ҒОЛИБИ\n– Бадиий китоб мутолаа қилиш ёқимли дардга ўхшайди. Шу боис ҳар куни 6-7 соат вақтимни китоб ўқиш учун ажратаман ва бугунгача уч юздан ортиқ бадиий асар ўқидим.\nОиламизда ҳам шундай муҳит шаклланган. Гоҳида бирон-бир асар устида оилавий баҳсга киришиб кетамиз. Албатта, китобга бўлган қизиқишимга устозим Нигора Ҳусанованинг ҳам хизмати катта. У киши менга керакли китобларни топиб бериб, ўқишга ундаган.\nБу Самарқанд шаҳрида 10-14 ёшлилар ўртасида ўтказилган “Ёш китобхон” республика кўрик-танловининг вилоят босқичи ғолибаси, Пахтачи туманидаги 24-умумий ўрта таълим мактабининг 8-синф ўқувчиси Маҳлиё Ўроқованинг гаплари.\n“Буюк мутафаккир ва адиб”, “Бадиий асарлар билимдони” шартлари асосида ўтказилган танловда ўн олти нафар ёш китобхон билимларини синовдан ўтказди.\nКеча мазкур танловнинг вилоят босқичи 15-19 ёшлилар ўртасида бўлиб ўтди. Унда ҳам шу мактабнинг 9-синф ўқувчиси Машҳура Камолова биринчи ўринга муносиб деб топилди ва танловнинг республика босқичига йўлланма олди.\nОхирги ўзгариш вақти: 30/11/2018 09:54; Кўрилганлиги: 325\nМатериал манзили: http://samvxtb.uz/press/contests/kop-kitob-oqigan-mahliyo-oroqova-yosh-kitobxon-korik-tanlovi-samarqand-viloyat-bosqichi-golibi\nЧоп этилган вақт: 07/12/2019 13:12


Ўзбекистонлик ҳарбий учувчилар америкалик ҳамкасбларига мастер-класс ўтди – Газета.uz\nЎзбекистон ва америкалик ҳарбий учувчилар Ҳарбий-ҳаво кучларига тегишли ҳарбий аэродромда ҳамкорликдаги тренинглар ва парвозларни амалга оширди.\n12 сентябрь 2019, 20:42 Жамият\nАмерика Қўшма Штатлари ҳарбий авиация делегациясини Ўзбекистонга ташрифи доирасида Мудофаа вазирлиги Ҳарбий-ҳаво кучларига тегишли ҳарбий қисмлардан бирида жойлашган ҳарбий аэродромда ҳамкорликдаги тренинг машғулотлари ва парвозларни амалга оширди. Бу ҳақда Мудофаа вазирлиги матбуот хизмати хабар қилди.\nПарвозлар турли иқлим шароитларида — тоғли ва саҳро, тунги кўриш мосламаларидан фойдаланган ҳолда ўтказилди. Хорижлик ҳарбий мутахассислар ўзларининг назарий тажрибалари билан бўлишганидан сўнг, ўзбекистонлик учувчилар олинган билим ва кўникмаларни амалда синаб кўрди. Бунинг учун иккита махсус вертолёт тайёрланиб, ҳамкорликда парвозлар амалга оширилди.\nТаъкидланишича, жуда паст баландликда кучли кесишган ҳудудларда парвозларни амалга ошириш энг мураккаб жараён ҳисобланади. Бу каби шароитда учиш учун катта тажрибага эга профессионал учувчилар танлаб олинади. АҚШдан келган ҳарбий учувчилар ўзбекистонлик учувчилар ёрдамида баланд тоғ даралари устидан парвоз қилиб, маҳаллий ҳудуднинг ажойиб манзараларни суратга олишга муваффақ бўлди.\nАҚШ Қуролли кучлари учувчиси подполковник Бред Хоунинг қайд этишича, ташрифдан мақсад — Ўзбекистон билан вертолёт ва транспорт авиацияси соҳасида учувчиларни тайёрлаш соҳасида ҳамкорлик қилишдан иборат.\n«Ўзбекистон Ҳарбий-ҳаво кучларининг учувчилари бошқарувида парвозларни амалга оширдик. Тўғрисини айтаман, улар юқорида даражадаги парвозларни намойиш этди. Миссисипи штатидан бўлган учувчиларимиз учун бу ҳақиқий мастер-класс. Бизда машғулотлар асосан теккис ҳудудларда амалга оширилади, шу сабаб учувчиларимизнинг тайёргарлик даражасини ошиши учун сизнинг тажрибангиз муҳим аҳамиятга эга», — деди Хоу.


Ўшандан буён ўрта турк тилини яратиш ғояси тарафдорлари ва қаршилари ўртасида баҳс ва мунозаралар тинмайди. Мазкур ғояга қарши бўлганлар 19-асрда славян тилларини ўрталаштириш муваффақиятсизликка учраганини далил келтириб, туркий тилларни ҳам сунъий равишда ўрталаштириб бўлмаслигини таъкидламоқда.\nЎзбек тилшунос олими Бердиёр Юсупов ўрта турк тили тарафдори ҳисобланади. Унинг фикрича, бу назарияни ўрганиш ва тадқиқ этиш керак. Ўрта турк тили туркий халқларнинг бир-бири билан алоқа қилиш воситаси бўлиши лозим. Бу ғоя фан ва илм объекти сифатида яшашга ҳақлидир. Бу борадаги илмий изланишлар туркий тилларни янада чуқурроқ ўрганишга ёрдам беради.\nТилшунос олим, академик Ғани Абдураҳмоновнинг таъкидлашича, бу назария оммага сингмагани учун истиқболсиздир. Чунки у моҳиятан илмий асосга эга бўлмаган.\nТилшунос олим Бахтиёр Исабеков ҳам ўрта турк тилини яратиш назарияси тарафдори.\n“Ўрта турк тилини яратиш туркий тилда гаплашувчилар учун муштарак бўлган адабий тил яратиш деганидир. Тарихда араб адабий тилини яратиш тажрибаси бор. Туркий миллатлар ўз-ўзини англаб етгандан сўнг ўрта турк тилига эҳтиёж пайдо бўлади”, деди Б.Исабеков.\nБ.Юсуповнинг айтишича, туркий тилларнинг энг фаол ва етакчисини танлаган ҳолда ўрта турк тилини яратиш мумкин. Ўзбек ва турк тиллари ана шундай тиллардан саналади.\nҒ.Абдураҳмоновнинг билдиришича, ўзбек тили ўрта турк тили бўлиши мумкин эмас. Чунки уни бошқа туркий халқлар қабул қилмайди. Умуман, бу назарияни амалга ошириш учун бирорта тилни асос сифатида олиб бўлмайди. Тарихда шундай уринишлар бўлган, лекин амалга ошмаган.\nБ.Исабеков таъкидлашича, ўрта турк тили аввалдан мавжуд. Шунинг учун уни қайта яратишга эҳтиёж йўқ. Аҳмад Яссавий ҳикматларининг тили ўрта турк тилидир. Бу тил барча туркий халқлар учун муштарак. Уни фақат замонавийлаштириш керак, холос.\nМаълумотларга кўра, бугунги кунда дунёда туркий халқлар сони 200 миллиондан ортиқ бўлиб, улар 30 дан ошиқ туркий тилда сўзлашади.\nБ.Юсуповнинг фикрича, ўрта турк тилининг яратилиши туркий халқлар ўртасида маданий ва адабий интеграцияга олиб келади.


Пирмат Шермуҳамедов. Амир Темурнинг тулпори (бадиа) | www.ziyouz.uz\nБош саҳифа Ўзбек насри онлайн антологиясиБошқа асарларПирмат Шермуҳамедов. Амир Темурнинг тулпори (бадиа)\nМаҳди-улё Сароймулкхоним туни билан ухламай йиғлаб чиқди. Куни кеча, шаъбон ойининг ўн еттисида шом билан хуфтон орасида унинг умр йўлдоши Соҳибқирон Амир Темур ҳаётдан кўз юмди. Хўш, энди маликанинг тақдири нима бўлади? Ўйлаб юрган орзу-армонлари-чи?.. Ҳеч кимга айтиб улгурмаган сирларини ким билан дардлашади? Салтанатни Пирмуҳаммад Мирзо эплаб кетармикин? Илоҳим, ўзинг шаҳзодалар, беклар, амирларга инсоф, тавфиқ бергин…\nКўк либос кийиб, юзига қоракуя суртиб олган малика зулук сочларини ёйиб, дод-фарёд қилар, канизакларидан ҳеч бири уни овута олмас эди.\nМаликанинг хонасига салтанатнинг обрўли амирларидан Шоҳмалик кирди.\n— Узр, малика, тинчингизни буздим. Олампаноҳнинг жасади ортилган маҳофа тайёр. Амир Хўжа Юсуф Самарқандга жўнаш учун изн сўраётир…\n— Амир Олампаноҳнинг отини ҳам олиб кетмоқчи.\n— Олиб кетсун.\n— От ҳеч кимни яқинига йўлатмаяпти.\nМаҳди-улё заррин либосини елкасига ташлаган ҳолда амир Шоҳмаликни орқасидан эргаштириб, отхона томон йўл олди. Не кўз билан кўрсинки, отнинг кўзларидан дув-дув ёш оқар, нуқул қозиғи атрофида айланиб, депсинар эди. Малика отнинг ёнига бориб, шоҳи рўмолчаси билан унинг ёшли кўзларини артди, пешонасини силади. От бир зумда тинчиди-қолди.\nМалика ҳайрон бўлиб турган амир Шоҳмаликка юзланиб, деди:\n— Қорабайирни ўзим билан олиб кетамен.\nСароймулкхоним ўзи учун қадрдон бўлиб қолган отга тикилиб қарар экан, беихтиёр 1402 йилнинг 25 июлида Анқара яқинида рўй берган бир воқеани эслади.\n…Кескин муҳорабада Боязид қўшини енгилади, унинг ҳарами, хазинаси, яқин мулозимлари қўлга олинади. Воқеани тепалик устида туриб кузатаётган Амир Темур жангнинг ўз фойдасига ҳал бўлганини сезгач, Ўрдаси томон кетмоқчи бўлади. Лекин Қорабайир олдинга юрмайди, кишнайди, нуқул ер депсинади. Ҳукмдор отининг бу қилиғини тушунолмай турганда рўпарада нотаниш отлиқлар кўринади. Улар қий-чув қилишиб, бостириб кела бошлайди. Шу пайт қулоғи динг бўлган от осмонга бир сапчийди-да, қуюн сингари Ўрда томон учиб кетади. Нотаниш отлиқлар эса ортда қолишади. Қорабайир эгасини омон-эсон боргоҳига олиб келади.\nМалика бир неча муддат отнинг ёнида туриб, унинг пешонаси, бўйнини силаб-сийпади, сўнгра хонаси томон йўл олди.\nТезроқ йўлга чиқиш керак. Пойтахтга бориб, ҳукмдорга аза очиш зарур…\nТарихчи Шарафиддин Али Яздий “Зафарнома”да ёзади: “Шаҳзодалар ва оқаларким, Ўтрорда эрдилар, панжшанба кечаси, ойнинг ўн саккизида (19.02.1405) номози хуфтонда тобутни қумош-қумошлар била тутуб, маҳофа ичида кийуруб, Ўтрордин чиқардилар ва Самарқанд сори мутаважжаҳ бўлдилар”, “Алар наъшини (тобутни) олиб, тез юруб, душанба кечаси, шаъбон ойининг йигирма иккисида (23.02.1405) Самарқандқа кийурдилар. Ва ўшал кеча шаръ йўсуни била гунбазға кийуруб, туфроққа тобшурдилар”.\nШу воқеадан кейин орадан бир ҳафта ўтиб, Соҳибқироннинг ҳарами саналмиш маликалар — Сароймулкхоним, Туман оқа, Тўкал хоним ва шаҳзода набиралар ҳам Самарқандга етиб келишди… Улар Муҳаммад Султон хонақосига бориб, таъзия очдилар.\nҲазрати бобосининг васиятига хилоф равишда Самарқанд тахтини эгаллаган Халил Султон ҳам 1405 йилнинг 20 мартида мотам маросимини қайта бошлади. Соҳибқирон руҳига хатми Қуръон қилиниб, етим-есирлар учун хайр-садақа улашилди. Хонақо деворларига Амир Темурнинг кийимлари ва қурол-аслаҳалари илиб қўйилди. Улар орасида фақат салтанат ҳукмдорининг гардишига “Рости-русти” (Куч адолатда) деб ёзилган муҳрузуги ва қиличи кўринмас эди.\nМотам маросими тугагач, маликалар ва набира шаҳзодалар Боғи Дилкушога жўнадилар. Улар орасида амир Шоҳмалик ва шайх Нуриддинлар ҳам бор эди.\nТарихчи Шарафиддин Али Яздийнинг далолатига кўра, “Боғ ниҳоятда дилкушо ва гўзал тарзда барпо этилгач, безавол иқбол тили унинг исми-жисмига монанд бўлсин учун “Боғи Дилкушо” деб аталди”.\nАмир Темур 1398 йили Ҳинд сафаридан қайтиб, шу боғда оила аъзолари билан учрашади. Сўнгра амир Хизрхўжанинг қизи Тўкалхонимга уйланиб, маликанинг шарафига боғнинг ўртасида маҳобатли қаср қурдиради.\nМаликалар ва набираларнинг ҳар бири ўз ётоқларига кириб кетишди. Қаср тўридаги кенг хонада маҳди-улё Сароймулкхоним, амир Шоҳмалик, шайх Нуриддинлар қолишди.\n— Малика, менга бир масала тинчлик бермайдур, — оҳиста сўз бошлади амир Шоҳмалик.\n— Дилингиздаги гапларни яширманг, амир, неки бўлса барисини айтинг, — деди Сароймулкхоним.\n— Валиаҳд Пирмуҳаммад Мирзо пойтахтга етиб келмай туриб, Халил Султон Мирзо Ҳазрати бобосининг васиятини бузиб, тахтга ўтирди. Энди эл-улус, раиятнинг ҳоли не кечгай?\n— Мен ҳам шундан қўрқамен, — суҳбатга аралашди шайх Нуриддин. — Олампаноҳнинг севимли оти, муҳрузуги, қиличи, кийимларининг “тақдири” не бўлур?\nСароймулкхонимнинг қовоқлари уюлиб, шаҳло кўзларида ғазаб учқунлари чақнади:\n— Соҳибқиронга тегишли бўлган нодир буюмларни Халил Султон Мирзонинг илкига топшириш гуноҳи азимдур.\nМаликанинг сўзларини шайх Нуриддин қўллаб-қувватлади.\nМаҳди-улё қатъият билан деди:\n— Амир Шоҳмалик, сиздан ўтинч шулки, эрта ўтиб, индин Олампаноҳнинг оти, узуги, қиличи ва кийимларини бизга яқин мулозимлар орқали Ҳирийга жўнатинг. Бу ҳақда Шоҳруҳ Мирзога ўзим мактуб битурмен. Ана шунда улуғ амирнинг руҳлари тинч бўлғай. Лекин бир шарт бор, Қорабайирни Ҳирийга еткунга қадар одамларингиздан ҳеч бири мина кўрмасин.\nТонг саҳарда ўнта навкар эгар-жабдуқлари қимматбаҳо тошлар билан безатилган Қорабайирни етаклаб, шаҳардан чиқиб кетишди.\n…Хуросон ҳукмдори самарқандлик меҳмонларни иззат-икром билан кутиб олиб, уларнинг шарафига зиёфат уюштирди. Қорабайир учун махсус сайис тайинланди.\n1419 йили Ҳиротга Хитой императорининг элчилари келдилар. Улар юртига қайтиб кетишлари олдидан Шоҳруҳ Мирзо билан суҳбат қурадилар. Учрашув чоғида элчиларнинг бошлиғи ҳукмдорга нозик бир ўтинчи борлигини айтади.\n— Соҳибқирон Амир Темурни бир неча ўлимлардан сақлаб қолган учқур тулпори ҳақида жуда кўп эшитганмиз. Ўшал машҳур отдан насл қолганми эркан?..\nШоҳруҳ Мирзо Хитой элчисининг нимага шама қилаётганини дарров тушунди.\n— Ҳазрати отамизнинг севимли оти Қорабайир наслидан бўлган учқур тулпорлардан бирини император ҳазратларига туҳфа қилиш ниятимиз бор.\n— Бундан ортиқ совға бўлмас эди, — деди қувончини яшира олмай элчилар бошлиғи.\n1419 йил. Куз ойининг бошлари. Беш юзга яқин хуросонлик ва мовароуннаҳрлик беклар, амирлар, сипоҳийлар, табиблар, алломалар, наққошлар, хаттотлар элчиларга қўшилиб, Хитой томон йўл олдилар.\nШоҳруҳ Мирзонинг фармони олийсига кўра, амир Шодихожа элчилар бошлиғи қилиб тайинланди. Ғиёсиддин Наққошга сафар давомида кўрган-кечирганларини бўяб-бежамай ҳаққоний ёзиш вазифаси топширилди.\nБу ҳақда Абдураззоқ Самарқандийнинг “Матлаи Саъдайн ва Мажмаи Баҳрайн” китобида ҳам сўз юритилган:\n“Подшоҳ (Хитой императори — П.Ш.) қора тусли, тўрт оёғи оқ катта отга минди; от устига зар тикилган сариқ рангли ёпиқ ташланган ва иккита ахтачи шоҳона зарбоф кийимлар кийишиб, отнинг чапу ўнг тарафидан жиловини ушлашган, от эса оҳиста-оҳиста, бир-бир қадам ташлаб борар эди. Подшоҳ қизил рангли зарбофт қабо кийган ва қора атласдан ғилоф тиктириб, соқолини шу ғилофга солган. Усти беркилган еттита кичик тахтиравонни (кишилар) елкаларига кўтариб, подшоҳ орқасидан олиб келмоқдалар. Тахтиравонлар ичида подшоҳ билан бирга овда бўлган қизларини олиб келмоқда эдилар. [[Булар кетидан]] эса битта катта тахтиравонни етмиш киши кўтариб келарди. Подшоҳдан бир тўқмор отими миқдордаги масофа оралиқда чап ва ўнг тарафда отлиқлар саф тортишган, улардан ҳеч бири (сафдан ташқари) орқа ёки олдинга бирон қадам қўймас эди. Сафлар кўз етган жойгача чўзилган ва ҳар бир саф бошқасидан йигирма қадам оралиқда борарди. Шу тарзда шаҳар дарвозасигача саф-саф бўлиб бордилар;; [[сафлар]] ўртасида эса подшоҳ ўнта до-жи, мавлоно (Юсуф) қози, Ли-дожи ва Жон-дожилар билан бирга борарди. Қози элчилар олдига келиб: “Отдан тушинглар ва подшоҳ етиб келганида бошларингизни эгинглар”, — деди. Элчилар шундай қилдилар. Подшоҳ: “Отга мининглар”, — деб буюрди. Элчилар отга миниб, подшоҳга ҳамроҳ бўлдилар. Подшоҳ гина қилишга бошлаб, Шодихожага айтди: “Тортиқ ва совға, ҳадяга юборилган от ва овчи қушлар ғоятда яхши бўлмоғи лозим, токи икки орада муҳаббат ортмоғига сабаб бўлсин;; сен келтирган от эса, мен унга ов вақтида минган эдим, ғоятда қарилигидан мени улоқтириб ташлади;; менинг қўлим оғрияпти, кўкариб кетди, кўп дори суртган эдим, алами бир оз таскин топди”, — деди.\nШодихожа узр айтгандек бўлиб:\n“ — Бу от улуғ амир ҳазратлари Темур Кўрагондан ёдгор қолган, Шоҳруҳ жаноблари ғоятда ҳурмат кўрсатиб, бу от (сизнинг) улусингизда отларнинг саромади бўлар, деган умид билан юбордилар”, — деб арзга етказди. [[Бу гап]] подшоҳга ёқиб тушди ва таҳсин айтди”.\nТарихчи Абдураззоқ Самарқандийнинг қайд этишича, “дастлаб Қорабайир Хитой императорини ёнига йўлатмайди, сўнгра овга миниб чиққанида, уни ерга отиб уради”.\nХуросонлик ва мовароуннаҳрлик элчилар икки йил-у икки ой ва беш кундан кейин омон-эсон юртларига қайтиб келишди.\nҲиротда қолган Амир Темурнинг Қорабайири эса доимо ҳоқони Саид Шоҳруҳ Мирзо эътиборида бўлди.\nБир куни сайис Қорабайирни хизматкорига қашлатиб чўмилтираётган эди, шу пайт ташқарида маликалардан бири уни сўраётганини айтди.\n— Узр, — деди канизаклар қуршовида келган Амир Темурнинг беваси Туман оқа, — мен Олампаноҳнинг отини кўргани келдим.\nМаликанинг ташрифини кутмаган сайис бир оз довдираб қолди. Сўнгра ўзига келиб, Туман оқани ичкари бошлади.\n…Жунлари ҳурпайиб, озиб-тўзиб қолган от маликани искади, кейин кишнаб юборди. Ва қозиғи атрофида икки марта айланди.\n— Ипини ечинг, — буюрди Туман оқа.\n— Йўқ, еча олмайман, ипини ечсам қочиб кетади.\nМалика охурнинг ёнига бориб, Қорабайирнинг ипини ечди. Қозиқдан бўшаган от ташқарига отилиб чиқди ва отхона атрофини бир-икки марта айланди. Сўнгра секин қадам ташлаб, Туман оқанинг олдига келди.\nМайин, юмшоқ бўлиб қолган отни сайис яна қозиққа боғлади.\nШу ўринда икки оғиз сўз малика Туман оқа ҳақида:\n“Соҳибқироннинг суюкли хотинларидан бири Туман оқадир. Туман оқа бегим Сароймулкхонимнинг акаси амир Мусонинг қизидир. Хонимга жиян ўрнидадур. Туман оқа 1366 йилда туғилиб, 1378 йилда 12 ёшида Амир Темурга никоҳ қилинган.\nТуман оқа ҳусн-латофатда беназир бўлган экан. Соҳибқирон Туман оқа шарафига Самарқандда махсус Боғи Биҳиштни барпо эттирган. Амир Темур вафотидан сўнг тахтга ўтирган Халил Султон Мирзо 1406 йилда шайх Нуриддин билан бўлган жангда енгилиб, сулҳга мувофиқ малика Туман оқани амир шайх Нуриддинга хотинликка берган. 1411 йилда Шоҳруҳ Мирзо тарафидан шайх Нуриддин қатл қилингач, Туман оқани Ҳиротга олиб келишган”.\nБу ҳақда тарихчи Абдураззоқ Самарқандий шундай ёзади:\n“Амир шайх Нуриддиннинг биродари амир шайх Ҳасан арзихат юбориб, итоат изҳор қилди. Онҳазрат (Шоҳруҳ Мирзо) унинг олдига Тўкал чуҳрани жўнатиб: “Агар (бизга) эл бўлсанг, Туман оқани ҳузуримизга юбор”, — деб буюрди. Шунингдек, Мирзо Улуғбек ва амир Шоҳмалик Хуросонга қараб юрсин”, — деган ҳумоюн фармон содир бўлди.\nОлий мавкаб давлат юлдузи ва иқбол (ҳамроҳлигида) доруссалтана Ҳиротга келиб тушди. Бир неча кундан кейин улуғ бону Туман оқа етиб келиб, онҳазрат Шоҳруҳ Мирзо у бонуни улуғлашда иззат-икром шартларини адо этиб, қусовия қасабасини суюрғол тарзида унинг ноибларига топширди. Ҳозирда у қасаба ва унинг атрофларида Туман оқанинг хайрли ёдгорликларидан бўлган мадраса, хонақоҳ ва работ бағоят маъмурдир”.\nМалика Туман оқа Соврон шаҳридан Ҳиротга етиб келиши билан унга Соҳибқироннинг оти билан боғлиқ бўлган воқеаларни айтиб беришган.\nМана ўн йилдирки, Туман оқа ҳафтада бир марта келиб, Қорабайирнинг ҳолидан хабар олади.\nБир куни саҳар пайти эди. Боғи Сафедга нохуш хабар келди: “Қорабайирнинг соғлиғи пасайиб қолган эмиш…”.\nТуман оқа апил-тапил кийиниб, канизаклари билан йўлга тушди.\n…Қорабайирнинг ёшли кўзлари киртайиб, озиб-тўзиб кетган, у қалт-қалт титрар, нафас ололмай қийналар эди.\nМалика секин отнинг ёнига бориб, унинг пешонаси ва ёлларини нозик бармоқлари билан силай бошлади. Таниш ҳидни сезган Қорабайир ўрнидан турмоқчи бўлиб олдинга интилди, лекин шу заҳоти охурининг ёнига гурс этиб йиқилди.\nҚорабайир сўнгги марта маликага тикилди-ю, “хир-хир” этиб, тўсатдан тинчиди-қолди.\nТуман оқа ўзини тута олмай ҳўнграб юборди. Унинг дард-алам билан тўла мунгли йиғиси қанча давом этди, уни ҳеч ким билмайди.\n← Аввалги Аввалги Турсун Али: «Шеърият — кўнгиллар рози» (2007)\nКейинги → Кейинги: Муҳаммад Тошболтаев. Фарғоний ҳақиқати


ТОШКЕНТ, 6 июл — Sputnik. Марказий банк хорижий валюталарнинг сўмга нисбатан 7 июлдан бошлаб янги қийматини белгилади.\nДоллар курси ўтган ҳафтага нисбатан 11,35 сўмга қимматлашиб, 10 184,73 сўмни ташкил қилди.\nКурсы валют с 07.07.2020\nЕвро ҳам қимматлашган. Бу ҳафта 44,30 сўмга кўтарилиб, 11 455,78 сўмни ташкил қилди.\nРоссия рубли эса 3,49 сўмга арзонлашган ва 142,48 cўмни ташкил қилди.\nМарказий банк, валюта курслари


– Ушбу гўзал айёмда Ўзбекистоннинг барча хотин-қизларини, жумладан, ички ишлар органларининг мафтункор вакиллари ва фахрий аёлларини чин дилдан табриклаб, уларга миннатдорлик билдирмоқчиман. Мен эгнига хизмат кийими кийиб, эркаклар билан бир сафда туриб, ҳуқуқ-тартиботни ҳимоя қилаётган аёллар билан фахрланаман.\nСиз нозик елкангизга оғир юкни ортиб, ҳар куни белгиланган масъулиятли вазифаларни уддалай олишингизни ва шу билан бир қаторда, гўзаллик, ақл-заковат ва жозиба соҳибаси эканингизни исботлаб келмоқдасиз.\nЎзлари учун қадрли бўлган осойишталик посбонларини хизматдан, узоқ муддатли ва хавфли хизмат сафарларидан сабр-тоқат билан кутаётган, уларга ғамхўрлик қилаётган оналар ва рафиқаларга алоҳида миннатдорлик билдирамиз. Айнан сизнинг ҳаракатларингиз билан оилада бахт ва фаровонлик ҳукм суради.\nАзиз аёллар! Сизга бахт ва яхши кайфият тилаймиз. Доимо чирой очиб, меҳрингиз билан атрофга нур таратишингизни истаймиз. Оилага, фарзандлар, севимли инсонлар ва яқинларингизга кўрсатаётган ғамхўрлигингиз муҳаббат ва меҳр билан ўзингизга қайтсин. Доимо гўзал, соғлом ва омадли бўлинг!